Kraj sezone u Bundesligi - Drama u trci za Ligu šampiona, imamo još jednog punika u ''Cvajtu'', ali šta se desilo Bajernu?! - Sportske.net\nUzbudljivo oproštajno popodne u Bundesligi, obilovalo je golovima, ali i nekim neobičnim rezultatima. Dobili smo sve odgovore, ostalo je još da se odigra baraž za opstanak u ligi.\nRumenige jeste došao među "rudare", ali ovo je preterano!\nBundesliga - Čestićev "rukomet" koštao Keln, Kramarić sa kreča presudio "jarčevima"!\nŠalkeovo zlatno doba\nUtakmicama 34. kola danas je završena sezona u Bundesligi. Ono što je bilo poznato odranije, to je da je Bajern osvojio šestu šampionsku titulu u nizu, da je Šalke kao drugoplasirani osigurao plasman u Ligu šampiona, a da je poslednjeplasirani Keln ispao iz lige.\nPoslednje kolo dalo je odgovore i na preostala pitanja - ko će još igrati u Ligi šampiona, ko u Ligi Evrope, ko je još jedan putnik u niži rang i ko će šansu za opstanak moći da potraži u baražu.\nEvo i svih odgovora...\nNaredne sezone, pored Kelna, nećemo gledati ni ekipu Hamburga našeg Filipa Kostića, prvi put posle 54 godine, kojoj ni današnja pobeda nad Menhengladbahom (2:1) nije bila dovoljna da se pomeri sa pretposlednjeg mesta na tabeli.\nKako su posle svega reagovali navijači Hamburga, pogledajte OVDE.\nU isto vreme, Volfsburg je na svom terenu bio bolji od Kelna, ''Vukovi'' su slavili sa 3:1 i sa dva boda više od Hamburga završili na 16. poziciji. To znači da će Volfsburg igrati u baražu za opstanak, a rival će mu biti Kil, trećeplasirana ekipa iz ''Cvajte''.\nAli, u centru pažnje danas je bila trka za Ligu šampiona, posebno duel Hofenhajma i Dortmunda, ekipa koje su se uz Leverkuzen borile za mesto među prve četiri ekipe.\nHofenhajm je pred svojim navijačima slavio sa 3:1, zahvaljujući boljoj igri u drugom poluvremenu i tako izborio plasman na treće mesto na kraju ove sezone, koje vodi u Ligu šampiona. Meč je obeležio i ulazak golmana Vajdenfelera u samom finišu i na taj način se on oprostio od dresa Dortmunda i od dalje profesionalne fudbalske karijere.\nOvakav ishod doveo je do toga da Dortmund do poslednjih minuta strepi za poziciju broj četiri, jer je u isto vreme Leverkuzen ubedljivo vodio protiv Hanovera, a gol razlika je odlučivala. Ipak, u finišu su ''Farmaceuti'' posustali, Hanover je smanjio na konačnih 3:2, pa je Dortmund poslednji putnik u Ligu šampiona.\nLeverkuzen će tako u Ligu Evrope, kao petoplasirani, a Lajpcig će u kvalifikacije za Ligu Evrope, posle veoma ubedljive pobede u Berlinu protiv Herte - 2:6.\nEvropi se nadao i Štutgart koji je gostovao u Minhenu protiv Bajerna i, verovali ili ne, slavio na ''Alijanc Areni'' sa 4:1, iako je Bajern nastupio u respektabilnom sastavu. Ipak, ova pobeda biće samo utešna za ekipu Štutgarta, s obzirom da su ''Švabe' završile na sedmom mestu, iza Lajpciga.\nLeverkuzen - Hanover 3:2\nBajern - Štutgart 1:4\nFrajburg - Augsburg 2:0\nHamburg - Menhengladbah 2:1\nHerta - Lajpcig 2:6\nHofenhajm - Dortmund 3:1\nMajnc - Verder 1:2\nŠalke - Ajntraht 1:0\nVolfsburg - Keln 4:1\nHofenhajm opet uleti u LS\nKakva steta za Lever za LS isto bodova kao treci i cetvrti. To sad valjda znaci laksa kupovina Bejlija a cuo sam da smo zainteresovani i za Hajnriksa nekog.\nPa sto bi bejli dosao u celsi kad moze ligu evrope da igra i sa leverkuzenom?


Stručni skup “ZAJEDNIČKA VIZIJA – ZAPOŠLJAVANJE MLADIH U SRBIJI” – Connecting\nStručni skup “ZAJEDNIČKA VIZIJA – ZAPOŠLJAVANJE MLADIH U SRBIJI”\n/18 сеп 2015\nUG “Connecting people” je prepoznato od strane GIZ-a kao jedan od lokalnih aktera koji podstiče i promoviše tehnološko preduzetništvo i društveno odgovorno poslovanje, i shodno tome je pozvano da uzme učešće na stručnom skupu “ZAJEDNIČKA VIZIJA – ZAPOŠLJAVANJE MLADIH U SRBIJI”. Ovaj stručni skup održaće se 22. i 23. septembra 2015. godine u Centru „Sava“, u sali broj 2. Organizatori skupa su GIZ YEP i VET projekti uz podršku partnera: Ministarstvo omladine i sporta, Ministarstvo rada, zapošljavanja, boračkih i socijalnih pitanja, Ministarstvo prosvete, nauke i tehnološkog razvoja. UG “Connecting people” na stručnom skupu predstavljaće izvršni direktor udruženja Deniz Hoti.\nStručnim razgovorima poseban doprinos daće Ministarstvo ekonomije i GIZ sektor za održivi ekonomski razvoj, koji će zaključke ovog stručnog skupa integrisati u nacionalni politički dijalog tj. Nemačko-srpsku inicijativu za održivi ekonomski razvoj i zapošljavanje, uspostavljenu u maju ove godine.\nSkup je namenjen osobama koje se profesionalno bave oblastima zapošljavanja, srednjeg stručnog obrazovanja, karijernog vođenja i savetovanja, i podrškom mladima u nacionalnim i lokalnim institucijama. Program je podeljen u nekoliko celina koje pokrivaju teme od presudne važnosti za definisanje izazova u zapošljavanju mladih, razvoju kompetencija i osnaživanju mladih za ulazak u svet rada, poboljšanje uslova i povećanje izgleda za njihovo zapošljavanje.\nU obzir će se uzeti politike i mere Vlade u oblasti zapošljavanja, aspekti multisektorske saradnje, ali će se razmotriti i aspekti obrazovanja koji doprinose bržem zapošljavanju, inicijative za razvoj preduzetništva, karijernog vođenja i savetovanja.\nProjekat “23 koraka”\n4. ciklus Kad porastem biću… programa – Stipendije za motivisane tinejdžere\nEdu izazov #5: Poruke iz budućnosti\nProjekat "23 koraka"


Goodyear sa partnerima razvija bolju mobilnost\n16 Apr 2021 - 10:30 Vesti Link\nGoodyear je nedavno sklopio važnu saradnju sa tri inovativne organizacije kako bi zajedno radili na održivijoj, efikasnijoj, bezbednijoj i povezanijoj mobilnosti budućnosti.\nKompanija Voyomotive sa sedištem u San Francisku, SAD, bavi se tehnologijom inteligentnih i povezanih vozila, holandska istraživačka organizacija TNO usredsređena je na projekte, koji podstiču održive inovacije, a preduzeće UFODRIVE na naprednoj platformi klijentima omogućava iznajmljivanje električnih vozila u osam zemalja u Evropi.\nVOYOMOTIVE I GOODYEAR-OVI PAMETNI PNEUMATICI ZA VEĆU EFIKASNOST I BEZBEDNOST\nGoodyear sa kompanijom Voyomotive učestvuje u pilot istraživanju usluge praćenja parametara pametnih pneumatika, radi obezbeđivanja veće bezbednosti i efikasnosti vozila potrošača ili voznih parkova.\nKontroleri telematike kompanije Voyomotive obezbeđuju različite podatke o vozilu u realnom vremenu, koje Goodyear sistem analizira i na osnovu rezultata daje eventualna upozorenja o padu pritiska u pneumaticima. Sporo smanjenje pritiska u pneumaticima se tako detektuje već nekoliko dana pre nego što se upali TPMS (Tyre Pressure Monitoring System) lampica vozila i nastupe realni uslovi niskog pritiska u pneumaticima. Upozorenja se šalju korisnicima putem aplikacije Voyomotive, SMS poruka ili direktno u sistem operatera voznog parka. Omogućavanje proaktivnog optimalnog naduvavanja pneumatika posledično unapređuje performanse pneumatika i efikasnost njihovog delovanja, a istovremeno smanjuje potrošnju goriva, što nesumnjivo doprinosi većoj bezbednosti i održivijoj mobilnosti.\nGOODYEAR-OV PAMETNI SISTEM KONTROLE PNEUMATIKA ZA UNAPREĐENJE FUNKCIONISANJA ELEKTRIČNIH VOZNIH PARKOVA\nGoodyear je nedavno sklopio strateško partnerstvo sa pionirom e-mobilnosti, preduzećem UFODRIVE, koje na naprednoj platformi klijentima omogućava iznajmljivanje električnih vozila u osam zemalja u Evropi. U cilju optimizacije funkcionisanja električnih voznih parkova, dve kompanije će zajedno tražiti mogućnosti za integraciju njihovih rešenja za efikasniju mobilnost.\nGlavni fokus biće na razvoju rešenja za optimizaciju nivoa iskorišćenja i održavanja vozila u voznim parkovima, u cilju najefikasnije potrošnje energije, najveće uštede prilikom zamene pneumatika i najnižeg karbonskog otiska voznih parkova. Ključnu ulogu u istraživanjima imaće i Goodyear-ov pametni sistem kontrole pneumatika.\nSaradnja za Goodyear predstavlja odličnu priliku da svoju sveobuhvatnu uslugu za vozne parkove Goodyear Total Mobility, koja je pre svega namenjena za teretna vozila i autobuse, proširi još i na brzo rastući segment voznih parkova električnih vozila. Naime, trendovi pokazuju da će se potražnja usluga iznajmljivanja električnih vozila u narednim godinama povećavati, pri čemu će naglasak pre svega biti na beskontaktnom načinu iznajmljivanja.\nTNO I OPTIMIZOVANA INTEGRACIJA PNEUMATIKA I KOČIONIH SISTEMA VOZILA ZA VEĆU BEZBEDNOST\nKompanija Goodyear i holandska istraživačka organizacija TNO su se povezale u studiji istraživanja integracije pametnih pneumatika i kočionih, tzv. ABS sistema vozila, čija namena je jačanje bezbednosti i posledično smanjenje broja saobraćajnih nezgoda.\nPovezivanjem Goodyear-ovih inteligentnih pneumatika sa ABS sistemom moguće je optimizovati performanse kočenja u datoj situaciji, a istovremeno unaprediti i upravljivost vozila. Prethodne studije, koje je izradio Goodyear, pokazuju da ovakva integracija može da smanji mogućnost gubitka kod zaustavnog puta za oko 30 posto. Rezultati ove zajedničke studije očekuju se početkom naredne godine.


Otvorena prodajna galerija "Naše nasleđe" u Dunavskoj ulici\nOtvorena prodajna galerija “Naše nasleđe” u Dunavskoj ulici\nEtno-prodajna galerija “Naše nasleđe” otvorena je danas u Dunavskoj ulici br. 6, a u njoj su izloženi proizvodi 72 udruženja žena iz Vojvodine, koja broje 1500 članica. Udruženja su u sastavu istoimenog krovnog udruženja koje je osnovano 2016. godine sa ciljem očuvanja, promovisanja i unapređenja kulturne baštine, istorije, običaja, tradiconalnih zanata i narodnih rukotvorina, kulturnih raznolikosti, ali i podsticanja preduzetništva.\nProdajnu galeriju posetio je gradonačelnik Novog Sada Miloš Vučević i ocenio da do sada nismo imali ovako reprezentativan prostor za predstavljanje proizvoda naših umešnih žena, a koji oslikavaju bogatstvo Vojvodine i Srbije.\n“Oduševljen sam ovim prostorom, veoma je raznolika ponuda rukotvorina i gastronomije i razgledajući je simbolično smo putovali kroz Vojvodinu. Treba i sami da se podsetimo koliko toga imamo i koliko vredimo, jer ako mi svoju kulturnu baštinu i tradiciju ne čuvamo, neće nas ni drugi priznati. Verujem da će turistima ovo biti jedna od najatraktivnijih lokacija i da ćemo zajedno prebroditi epidemiju, pa da će ih sledeće godine biti mnogo više. Grad je obezbedio ovaj prostor kako bi podržali Udruženje „Naše nasleđe“, jer je njegova uloga važna i nadamo se da će i mlađe žene biti više uključene u rad. Grad inače kroz konkurse u oblasti privrede kontinuirano podržava žensko preduzetništvo. U Novom Sadu ima 20 000 više žena nego muškaraca i mi bismo voleli da ih ekonomski osnažimo. To ima dublji sociološki značaj, jer često su žene žrtve porodičnog nasilja, baš zato što su ekonomski zavisne. Drago mi je što Parlament Grada praktično vode žene, a po najavama, gotovo polovinu Vlade Srbije će činiti dame”, naglasio je gradonačelnik Miloš Vučević.\nPredsednica krovnog Udruženja Snežana Nešović rekla je da su žene umesto konkurencije izabrale saradnju, te da zajedno prodaju svoje proizvode i rešavaju probleme na koje nailaze.\n“Sajmovi na kojima izlažemo se održavaju nekoliko puta godišnje što je za nas malo, a mnogima je ovo jedini izvor prihoda ili važna dopuna budžeta. Naišli smo na razumevanje gradonačelnika i dobile ovaj predivan prostor na korišćenje. U njemu je trenutno izloženo 600 proizvoda, a radićemo na unapređenju asortimana. Takođe, održavaćemo edukativne radionice za decu i odrasle i sarađivaćemo sa ustanovama kulture”, zaključila je Snežana Nešović.\nTags: Etno-prodajna galerija, miloš vučević, Naše nasleđe, Snežana Nešović\nSutra umereno oblačno, moguća kiša i pljuskovi\nProdaje se imovina ATP Vojvodina vredna 6,6 miliona evra


Vesti online / Sport / Rukomet / Rukometašice Srbije u polufinalu EP\nSjajan uspeh srpskih rukometašica\nRukometašice Srbije će se u polufinalu sastati s Crnom Gorom koja je prva u Grupi 2, dok će u drugom polufinalu igrati Norveška i Mađarska.\nPočelo je ravnopravnom igrom, a uvodna neizvesnost trajala je do rezultata 3:3, kada su naše reprezentativke, predvođene fenomenalnom Katarinom Tomašević na golu, započele odličnu seriju, kojom su do finiša prvog poluvremena stekle i pet golova prednosti 9:4, a odmor se otišlo rezultatom 10:6.\nBilo je teško očekivati da će Francuskinje i u nastavku biti tako neefikasne, i to se i potvrdilo već u uvodnim minutima drugog poluvremena. Prednost Srbije brzo se topila i posle samo osam minuta igre u drugom poluvremenu, rezultat je bio 11:11.\nFrancuskinje su uspevale i da povedu, a u poslednjih deset minuta ušlo se nerešenim rezultatom 16:16. Srbija na šest minuta do kraja, pri rezultatu 17:17 ostaje sa igračiciom manje u naredna dva minuta, ali je uspela da se odbrani i čak povede golom Ognjenovićeve sa 18:17.\nUsledio je po jedan neiskorišćen napad na obe strane, zatim i tajm-aut, a onda, na dva minuta do kraja, dosuđen je sedmerac za Francuskinje koji nije iskorišćen, a potom je najbolja na parketu Beogradske arene, Katarina Tomašević odbranila dva puta situaciju "jedan na jedan" čime je obezbeđena pobeda i polufufinale EP.\nKad je golgeterski učinak u pitanju, sjajna Sanja Rajović je postigla pet golova, Ognjenović jedan manje, a na drugoj strani najefikasnija Sinjat sa četiri gola.\nJunakinja pobede nad Francuskom je bila golman Katarina Tomašević, koja je imala 17 odbrana.\nUtakmicu u beogradskoj Areni posmatralo je oko 8.000 ljudi koji su sve vreme bučno bodrili reprezentaciju Srbije. Ovom pobedom, naša reprezentacija je potvrdila drugo mesto u Grupi 1, iza Norveške i u polufinalu će se sastati sa selekcijom Crne Gore, prvom iz Grupe 2.\nCrnogorke su u uzbudljivoj utakmici u novosadskom Spensu uspele da savladaju Španiju sa 27:23, iako su na poluvremenu imale četiri gola zaostatka (12:16).\nU Grupi 1 Šveđanke su slavile protiv Čehinja sa ubedljivih 35:26, pa su takmičenje u drugoj fazi EP okončale sa pet osvojenih bodova dok su Čehinje ostale bez boda.\nČetvrtak 13.12.2012. 21:01\nSvaka cast,tako se bori za svoju zemlju,Bog vam bio na pomoci.


Šešelj: Arkan streljao civile u Zvorniku\nOptuženi Vojislav Šešelj tvrdio je večeras pred Haškim tribunalom da je Željko Ražnatović zvani Arkan u aprilu 1992. u Zvorniku sa pripadnicima svoje paravojske "streljao 20 muslimanskih civila".\nUnakrsno ispitujući zaštićenog svedoka optužbe VS-037, Šešelj je sugerisao da su pripadnici Ražnatovićeve formacije počinili i druge zločine koji su optužnicom na teret stavljeni lideru Srpske radikalne stranke.\n"Znate li da je grupa 'arkanovaca' na čelu sa samim Arkanom u naselju Hrid u Zvorniku u aprilu 1992. iz podruma izvela 20 muslimanskih civila, muškaraca, i streljala ih pred ženama i decom?", pitao je Šešelj svedoka.\nNapomenuo je da je o tom zločinu ranije tokom suđenja svedočila žena kojoj su tada ubijeni muž i dva sina.\nSuđenje Šešelju biće nastavljeno iduće nedelje, kada će, kako se očekuje, tužioci izvesti svog poslednjeg svedoka. Šešelj je optužen za zločine nad nesrbima u Hrvatskoj, Vojvodini i BiH u periodu od 1991 do 1993.godine.


Svečani doček priredjen je danas u bazi na jugoistoku Rusije za prve ruske avione koji su se vratili iz Sirije u skladu sa odlukom o povlačenju dela ruskog vojnog kontingenta iz te zemlje.\nU skladu sa naredjenjem koje je sinoć izdao ruski predsednik Vladimir Putin prva grupa bombardera Su-34 i transportnih aviona Tu-154 sa tehnčarima i vojnim materijalom danas je stigla u Rusiju iz ruske vojne baze Hmeimim na severozapadu Sirije.\nAvioni su sleteli u vojnu bazu blizu Voroneža na jugozapadu Rusije, a pre sletanja nisko su leteli iznad mase koja se okupila da ih dočeka.\nPilote je dočekalo više stotina ljudi koji su nosili ruske zastave, bukete cveća i balone kao i visoko rangirani predstavnici ruske vojske, medju kojima i komandat ruskih vazduhoplovnih snaga general Viktor Bondarev.\n“Čestitam vam na obavljenoj misiji. Još jednom ste dokazali celom svetu da je obuka naših pilota na najvišem nivou”, rekao je general i dodao da tokom operacije u Siriji nije bilo ni jednog bombardovanja koje nije pogodilo svoj cilj.\nGeneral Bondarev je rekao da medjnarodni terorizam pretrpeo znatne gubitke zahvaljujući ruskoj vojsci. On je takodje ocenio da u Siriji ostaje dovoljno vladinih ili stranih snaga posle povlačenja velikog ruskog kotingenta da bi se osigurao poraz “terorističkih bandi”.\nPutin je juče naredio povlačenje većeg dela ruskog vojnog kontingenta iz Sirije. Ruska vojska je danas precizirala da će se nastaviti vazdušni napadi na “terorističke ciljeve” u Siriji.


Pjongjang: Nema pregovora o nuklearnom programu\nKorejka interkontinentalna balistička raketa Hwasong-14\nŠef sjevernokorejske diplomatije tvrdi da "ni pod kakvim uslovima" Pjongjang neće pregovarati o svom programu nuklearnog naoružanja ili balističkih projektila.\nDodao je da je Pjongjang "spreman da SAD nauči teškoj lekciji svojim nuklearnim strateškim snagama", prenosi agencija AP.\nMinistar vanjskih poslova Ri Yong Ho također je kazao da njegova zemlja nema namjeru koristiti nuklearno oružje protv bilo koje zemlje "izuzev SAD-a".\nDodao je da je jedini način da se to promjeni da se treća zemlja pridruži američkoj akciji protiv Sjeverne Koreje.\nBilo je planirano da Ri održi konferenciju za novinare u Manili, gdje se diplomate azijsko-pacifičkog regiona okupljaju na sastanku Saveza zemalja jugoistočne Azije (ASEAN).\nUmjesto toga, Rijev portparol dao je novinarima papir s Rijevim govorom održanim tokom sastanka.\nRi tvrdi u govoru da je odgovornost za krizu na Korejskom poluotoku isključivo na Sjedinjenim Državama.


Ovo je Audi fabrička flota za DTM 2020 - Serbiaring\nOvo je Audi fabrička flota za DTM 2020\nMarch 16, 2020 Aleksandar Babić DTM, Vesti 0\nAudi je prikazao takmičarske boje svojih šest fabričkih “RS 5 DTM” automobila namenjenih DTM kampanji 2020.\nMarka iz Ingolštata bila je trijumfalna u prošloj sezoni, prvoj godini pravila Klase 1, i prigrabila je sve tri titule, vozačku, proizvođačku i timsku.\nZa misiju odbrane naslova šampionski automobil je optimizovan u detaljima, a zadržana je ista zvanična šestočlana postava koju čine branilac naslova Rene Rast i kolege Niko Miler, Loik Dival, Robin Frajns, Džejmi Grin i Majk Rokenfeler\nTakođe, tri klijentska “RS 5 DTM” prijaviće privatni tim WRT.\nNova i već postojeća sponzorska partnerstva izdiktirala su takmičarske boje Audijevih šest fabričkih automobila, a livreja je u svim slučajevima osavremenjena.\nNajviše je novih sponzora u Rastovom slučaju, među njima je najveći jedan proizvođač nameštaja. Rokenfelera podržava firma koja izrađuje opremu za automehaničarske radionice, Divala proizvođač filtera za vazduh. Akrapovič je sada prisutan na Grinovom automobilu, a Miler i Frajns ostali su u bojama Kastrola, odnosno Arala.\nKrupne tehničke promene i nisu dozvoljene pravilima Klase 1, pa je osnova “RS 5 DTM” ostala nepromenjena, a poboljšanja su učinjena samo u detaljima, između ostalog uslovljenim i prohtevom da DTM bude uzbudljivije i rentabilnije takmičenje.\nU praksi, to znači sledeće: dvolitarskom TFSI motoru je snaga smanjena za oko 5%, što je posledica propisima naloženog smanjenja dopuštenog protoka goriva sa 95 na 90 kilograma.\nOsnovna snaga DTM agregata deklarisana je na “preko 610” KS, a posredstvom “Push-to-Pass” funkcije, ona se kratkoročno može podići na oko 640 KS.\nP2P funkcija zadržana je i u 2020, ali će u trkama moći da se upotrebljava češće: tokom 24 kruga, umesto dosadašnjih 12 sistem će moći da se aktivira u intervalima od po 5 sekundi, što bi trebalo da trke učini uzbudljivijim.\nPush-to-Pass od ove godine moći da se koristi i u kvalifikacijama, kao i DRS. I DRS će u trkama moći da se koristi češće, pa će ova dva instrumenta kombinovano omogućiti “audiju RS 5 DTM” da dostiže maksimalnu brzinu od gotovo 300 km/h, što će, naravno, zavisiti od staze.\n“U doglednoj budućnosti Audi će prodavati više automobila s motorima s unutrašnjim sagorevanjem nego onih na elektropogon”, istakao je šef Audi motorsporta Diter Gas. “Zato trkačka serija s modernim, efikasnim SUS motorima ima smisla paralelno s našim angažmanom u električnoj seriji kakva je Formula E.”\nDTM šampionat 2020. treba da počne 25. i 26. aprila na belgijskom Zolderu, mada bi njegov start mogao biti odložen u zavisnosti od situacije izazvane pandemijom koronavirusa. Covid-19 je već “premestio”, a potom i “otkazao” zvanični zajednički predsezonski test.\n“Hjundai i30 N” u WTCR 2020. voze Tarkvini, Mihelis, Katsburg i Engstler\nBTCC i dalje po svome: Test dan i prezentacija šampionata po planu, samo je publika isključena


Elektronska evidencija radnog vremena za zaposlene u Gradskoj upravi - juGmedia\nElektronska evidencija radnog vremena za zaposlene u Gradskoj upravi\nGradsko veće Vranja usvojilo je Pravilnik o evidenciji i kontroli radnog vremena zaposlenih u organima grada Vranja, saopštila je danas na konferenciji za medije portparol Gradskog veća Zorica Jović.\n„Reč o elektronskoj evidenciji dolaska i odlaska sa posla svih zaposlenih u organima Grada Vranja, odnosno u Gradskoj upravi, Gradskom veću, Skupštinskoj službi. U suštini, ovo nije ništa novo jer smo do sada imali sve ovo klasičnim upisivanjem“, rekla je Jovićeva.\nPravilnikom o kontroli i evidenciji radnog vremena u Gradskoj upravi, dodaje, uređuje se sadržaj i način vođenja evidencije, prisutnost na radu, evidencija radnog vremena, kontrola poštovanja radnog vremena, početak, trajanje, odmor u toku rada, odsustvovanje sa rada i završetak radnog vremena.\n„Po zakonu o lokalnoj samoupravi, bilo je neminovno da se sve ovo uredi“, zaključila je Jovićeva.\nNa današnjoj sednici Gradskog veća obrazovan je i Savet za bezbednost sabraćaja na putevima na teritoriji grada Vranja i usvojen tekst Javnog oglasa o otuđenju neizgrađenog građevinskog zemljišta u javnoj svojini grada Vranja radi izgradnje, javnim nadmetanjem i data je saglasnost za raspisivanje.\nVećnici su usvojili i nacrt Odluke o upravljanju grobljima i sahranjivanju i pogrebnim delatnostima na teritoriji grada Vranja.\nPrihvaćen je i zahtev Zdravstvene ustanove „Apoteka“ Vranje za davanje saglasnosti za ustupanje poslovnog prostora u Ulici Partizanski put.\nLeskovački učenici odneli pobedu u pripremanju roštilja\nIako oko gradilišta trga u centru Leskovca postoje vidno istaknuti znaci i napisi upozorenja da se ne ide kolovozom kroz Bulevar oslobođenja već da…\nsvi gradovi isto :\n31.08.2018. u 15:33\nNemocni da prate rezultate rada,svi politicari prvo vezuju zaposlene za stolicu, da ih makar zadrze na radnim mestima. A to sto ce oni tako vezani da igraju igrice, pa telefoniraju,pa puse i piju kafe,to niko ne sme da im uskrati. Na budzetima svih gradova su paraziti nestrucni i lenjivci.


25. oktobar, 2019.\nOd petka do nedelje na programu su svi mečevi 13.kola Linglong Tire Super lige Srbije u takmičarskoj sezoni 2019/20. Bićete u prilici da pratite direktan televizijski prenos tri izuzetno zanimljiva susreta, i to: Napredak – Voždovac, Radnik – Crvena zvezda i Partizan – Spartak ŽK.\nNAPREDAK – VOŽDOVAC (petak 25.oktobar, 18:00 časova, TV Arena sport 1)\nDerbi meč 13.kola Linglong Tire Super lige Srbije igra se u Kruševcu gde domaći Napredak dočekuje goste iz Beograda, ekipu Voždovca. Gosti su trenutno u značajnom usponu forme, dok su Kruševljani daleko ispod očekivanog nivoa, ali kvalitet ekipa i rivalstvo su garancija da ćemo imati priliku da vidimo odličan meč. Domaćini su ove sezone ostvarili tri pobede, uz dva remija i sedam poraza, pa sa 11 bodova na svom kontu trenutno zauzimaju 12.mesto na tabeli. U prethodnom kolu su kao gosti poraženi u duelu sa ekipom Radničkog iz Niša, a rezultat je bio 4:1. Gosti su ove sezone ostvarili šest pobeda, uz dva remija i četiri poraza, pa sa 20 bodova na svom kontu trenutno zauzimaju 7.mesto na tabeli. U prethodnom kolu su kao domaćini savladali ekipu Mačve, a rezultat je bio 2:0. Obezbeđen je direktan televizijski prenos ovog susreta na prvom programu TV Arena sport, sa početkom u 18:00 časova.\nRADNIK – CRVENA ZVEZDA (subota 26.oktobar, 15:30 časova, TV Arena sport 1)\nZanimljiv meč očekuje se i u Surdulici gde ekipa Radnika u okviru 13.kola Linglong Tire Super lige Srbije dočekuje goste iz Beograda, ekipu Crvena zvezde. Surduličani ove sezone igraju sa dosta oscilacija, ali nema nikakve sumnje da će probati da iskoriste umor gostiju zbog evropskog duela da naprave veliko iznenađenje. Domaćini su ove sezone ostvarili tri pobede, uz dva remija i šest poraza, pa uz jedan neodigran meč i 11 bodova na svom kontu trenutno zauzimaju 13.mesto na tabeli. U prethodnom kolu su kao gosti poraženi u duelu sa ekipom Proletera, a rezultat je bio 2:1. Gosti su ove sezone ostvarili deset pobeda, uz jedan pretrpljen poraz, pa uz jedan neodigran meč i 30 bodova na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Rada, a rezultat je bio 3:1. Obezbeđen je direktan televizijski prenos ovog susreta na prvom programu TV Arena sport, sa početkom u 15:30 časova.\nPARTIZAN – SPARTAK ŽK (nedelja 27.oktobar, 16:00 časova, TV Arena sport 1)\nJedan od najzanimljivijih mečeva 13.kola Linglong Tire Super lige Srbije igra se u Humskoj gde ekipa Partizana dočekuje goste iz Subotice, ekipu Spartak Ždrepčeva krv. Subotičani su tokom prethodnih nekoliko sezona bili jedan od najneugodnijih rivala za crno-bele, pa treba očekivati veliku borbu i odličnu utakmicu. Domaćini su ove sezone ostvarili sedam pobeda, uz dva remija i dva poraza, pa uz jedan neodigran meč i 23 boda na svom kontu trenutno zauzimaju 5.mesto na tabeli. U prethodnom kolu su kao gosti pretrpeli poraz u duelu sa ekipom Mladosti, a rezultat je bio 1:0. Gosti su ove sezone ostvarili pet pobeda, uz sedam pretrpljenih poraza, pa sa 15 bodova na svom kontu trenutno zauzimaju 10.mesto na tabeli. U prethodnom kolu su kao domaćini savladali ekipu Inđije, a rezultat je bio 3:0. Obezbeđen je direktan televizijski prenos ovog susreta na prvom programu TV Arena sport, sa početkom u 16:00 časova.


Selektor fudbalske reprezentacije Švajcarske Otmar Hicfeld namerava da završi karijeru u završnici Svetskog prvenstva u Brazilu u julu, a ne u prvom delu tog takmičenja.\n"Naš tim je sazreo, odrastao je", rekao je Hicfeld, koji će na kraju Mundijala, posle šest godina napustiti klupu selekcije Švajcarske, na kojoj će je zameniti bivši trener Lacija Vladimir Petković.\nHicfeld je od dolaska, pre tri godine, oformio dobar tim koji se trenutno nalazi na osmom mestu rang liste Svetske fudbalske federacije (FIFA). On nije uspeo da odvede ekipu na Evropsko prvenstvo u Poljskoj i Ukrajini 2012. godine, zbog čega su mediji i navijači u Švajcarskoj bili protiv toga potpiše novi ugovor sa Savezom vredan dva miliona dolara godišnje.\nSavez mu je ukazao poverenje, što je on opravdao plasmanom na Mundijal.\n"Kada moja ekipa ima dobar dan zaista može da pobedi svakog protivnika", rekao je Hicfeld.\nZa samo nekoliko meseci na Mostu na Tari dogodile su se TRI STRAVIČNE TRAGEDIJE - TikTokerka i dečak skočili u smrt, a sada je muškarac slučajno PAO U PROVALIJU


Oprezno na putevima zbog magle Oprezno na putevima zbog magle\nOprezno na putevima zbog magle\nObjavljeno: 10. 11. 2018 u 08:52h\n21. 12. 2018. | 12:16\nBanjaluka se i dalje guši u smogu (Foto)\nSaobraćaj se jutros na većini putnih pravaca u Republici Srpskoj i Federaciji BiH odvija bez zastoja i posebnih ograničenja, a vozačima se skreće pažnja da zbog jutarnje magle budu oprezni na dionicama uz rijeke Bosnu, Vrbas, Lašvu i Drinu, saopšteno je iz Auto-moto saveza Srpske.\nMagla smanjuje vidljivost i na putnim pravcima na području Gračanice i Ljubuškog, kao i u pojedinim dijelovima Sarajeva, te dionicana auto-puta Zenica-Tarčin i Zvirovići-Bijača, kao i na magistralnom putu Konjic-Jablanica.\nRežim saobraćaja izmijenjen je na auto-putu Gradiška-Banjaluka zbog izgradnje naplatne stanice “Čatrnja”. Radovi će trajati do kraja godine.\nZbog radova usporeno se saobraća na magistralnim putnim pravcima Banjaluka-Srpske Toplice, Banjaluka-Čelinac-Kotor Varoš, Sarajevo-Foča na lokalitetu Sijeračke stijene, na regionalnom putu Derviši-Klašnice dva u Ulici Put srpskih branilaca i 16. Krajiške brigade.\nNa dionici magistralnog puta Krupa na Vrbasu-Bočac zbog radova dolazi do desetominutnih obustava saobraćaja u periodu od 7.00 do 17.00 časova.\nSaobraćaj je obustavljen na regionalnom putu Moštanica-Kozarska Dubica zbog sanacije mosta preko rijeke Moštanice, a vozila se za vrijeme obustave preusmjeravaju na obilazni put u neposrednoj blizini.\nI dalje je na snazi obustava saobraćaja kroz ulice 27. marta i Srpske vojske u Bijeljini zbog čega se putnička vozila preusmjeravaju na gradske ulice, a saobraćaj teretnih vozila odvija se obilaznicom.\nNa regionalnom putu Lopare-Priboj zbog aktiviranog klizišta obustavljen je saobraćaj za teretna vozila i autobuse, te preusmjeren na alternativne putne pravce.\nZbog klizišta izmijenjen je režim u odvijanju saobraćaja na regionalnim putevima Mitrovići-Prisika, Bratunac tri-Drinjača, Karanovac-Kneževo u mjestu LJubačevo, Ukrina-Gornja Vijaka i Lopare /Mačkovac/-Čelić.\nZabrana saobraćaja zbog oštećenja mostova i dalje je snazi na regionalnom putu Teslić-Podjezera /granica Srpske i FBiH/ u mjestu Žeželja za vozila čija ukupna masa prelazi pet tona, te na lokalnom putu prema manastiru Petrovo za sva vozila čija ukupna masa prelazi tri i po tone.\nU FBiH zbog sanacije kolovoza usporeno se saobraća na magistralnom putu na izlazu iz Mostara prema Ortiješu, te na magistralnom putu Azize Šaćirbegović- Korija-Ljubogošta u mjestu Bistrik.\nSanacioni radovi izvode se i na dionicama auto-puta Sarajevo zapad-Lepenica i Podlugovi-Visoko, kao i na magistralnim putevima Domanovići-Stolac, Mrkonjić Grad-Ključ, Teslić-Karuše, Donji Vakuf-Travnik i Olovo-Kladanj.\nNa ulazu u Bugojno zbog sanacije mosta na magistralnom putu Novi Travnik-Bugojno obustavljen je saobraćaj teretnih vozila i preusmjeren na alternativni pravac Bugojno-Donji Vakuf-Travnik-Nević Polje, dok putnička vozila saobraćaju obilaznicom u neposrednoj blizini.\nIz AMS-a podsjećaju vozače da 15. novembra stupa na snagu zakonska odredba obaveznog posjedovanja zimske opreme, te savjetuju da na vrijeme pripreme vozilo za zimske uslove za vožnju


Mićović je za Tanjug rekao da je ono što je sasvim sigurno to je da proizvođači i uvoznici nafte i derivata nafte na današnji dan moraju u državni budžet da uplaćuju oko dinar i 30 para više, s obzirom na to da se obračunava i PDV.\n"Trošak stavljanja goriva na tržište za naftne kompanije biće veći, a da li će i u kojoj meri svaka od naftnih kompanija povećati najpre svoju veleprodajnu i maloprodajnu cenu to svako određuje sam na tržištu", navodi Mićović.\nObjašnjava da su od danas iznosi akcize usklađeni sa rastom potrošačkih cena u prethodnoj godini, te da je to usklađivanje koje se obično sprovodi početkom godine, ovoga puta sprovedeno početkom jula.\nKaže da na cenu goriva na srpskom tržištu ne utiče jedino akciza, nego mnogo parametara. Nekad se, dodaje, dešavalo da neki drugi parametar utiče na to da ne dođe do povećanja cene ili čak da u sinergiji više parametara povećanje bude veće.\n"U pitanju je tržište, tržište će samo pokazati, a ono što je izvesno, stavljanje goriva na tržište od danas je skuplje za oko dinar i 30 para", dodaje Mićović.\nPodsetio je da je od 20. januara do kraja maja ove godine cena benzina u Srbiji bila niža za 27 dinara, a evrodizela za oko 33 dinara.\n"To je jedan od najbržih padova cene koje smo zabeležili u poslednjih 10-15 godina. Podsetiću da smo januara benzin na pumpama mogli da kupimo za 149 ili 150 dinara, a danas negde oko 125 dinara. Još uvek možemo reći da smo u zoni dosta nižih i niskih cena goriva", navodi Mićović.\nAkciza na benzin od danas je 57,10 dinara po litru, na evrodizel 58,72 dinara, a na tečni naftni gas 44,59 dinara po kilogramu. Za biogorivo i biotečnosti akcize će biti 57,37 dinara, a za ostale derivate nafte 68,45 dinara po kilogramu.\nVOZAČI MOGU DA ODAHNU Povećanje akciza na gorivo ODLOŽENO za 1. jun


Pravo na regresirano gorivo ostvarilo 550 proizvođača (BIH) – PoljoMagazin\nPrema njegovim riječima, ažuriranjem spiskova poljoprivrednika koji su izmirili doprinose, u najboljem slučaju, pravo na regresirano gorivo ove godine moći će da ostvari 1.000 semberskih proizvođača.\nSavić je naveo da je prošle godine pravo na jeftinije gorivo iskoristilo 5.500 poljoprivrednika u Bijeljini.\n– Samo pet odsto gazdinstava na ovom području su registrovana i, da bi sačuvala od gašenja mala i srednja gazdinstva u Semberiji, lokalna zajednica će potpuno promijeniti agrarnu politiku i usmjeriti poljoprivredne podsticaje iz gradskog budžeta ka ovim proizvođačima – najavio je Savić.\nOn je istakao da i djelovanje udruženja poljoprivrednika treba usmjeriti ka opštem, a ne pojedinačnom interesu domaćih proizvođača.\nU Republici Srpskoj u toku je isporuka regresiranog goriva po cijeni nižoj za 60 feninga od maloprodajne.


Pobednice ovogodišnjeg izbora za "Miss Panonskog mora"\nZa prvu pratilju proglašena je Renata Butković iz Sonte, a lentu druge pratilje osvojila je Slađana Čičovački iz Sombora.\nTitulu Miss šarma ponela je Sonćanka Sara Vidaković.\nTakmičenje je održano na otvorenim bazenima u Apatinu a žiri je u četvoročlanom sastavu odlučivao o nijansama i nakon neizvesnog većanja doneo konačnu odluku o proglašenju ovogodišnje "Miss Panonskog mora".\nIzbor za Miss upotpunilo je više modnih revija i revija frizura a događaj je pratio bogat muzički program.\nDanijela Dinčić rodila je Lenku u 7.00 časova, 1. januara 2020. godine prirodnim putem, a u prvim satima nove godine u Betaniji je rođeno šest beba.\nDarovi za dva Božića i obe Nove godine\nVeć 32 godine Ferenc Franko (72) iz Čoke od 6. decembra, kada se po gregorijanskom kalendaru obeležava Sv. Mikulaš, pa na Božić po jednom i drugom kalendaru, sve do Srpske nove godine uveseljava mališane i deli im poklone kao jedini Deda Mraz koji do njih stiže raketama.\nZABORAVNI Oprostili 3,6 miliona evra duga za lokale\nNovosadsko Javno preduzeće „Poslovni prostor“ izgubilo je milionske iznose jer nije na vreme tužilo zakupce lokala, pa su dugovi zastareli.\nPiju vodu punu bakterija\nVoda iz Narodne česme na Paragovu zagađena je fekalnim bakterijama i nije za piće, ali je mnogi sugrađani ipak piju. Upozorenje da voda nije za piće nekoliko puta je lepljeno na česmu\nMenjač „jaguara“ oterao dva kupca\nNOVI SAD - Luksuzni automobil „jaguar S“ nije prodat na aukciji koju je juče organizovao „Spens“ jer ni jedan od dva prijavljena kupca nije prihvatio čak ni početnu cenu od 748.184 dinara.\nDžemper za 100, a kaput za 700 dinara\nNovi Sad - Bilo da traže unikatnu retro garderobu, žele da odeću poznatih robnih marki plate manje nego u buticima ili im jednostavno novčanik ne ostavlja drugi izbor, Novosađani bez imalo ustezanja odlaze u prodavnice polovne robe. Za razliku od ranijih godina, kada se u ovakve radnje nije baš rado odlazilo zbog raznih predrasuda, prodavci kažu da im posao dobro ide i da ima i mušterija koje im gotovo svakodnevno dolaze.\nPredsednik Pokrajinske vlade Igor Mirović osudio je danas "jasne akte terorizma, koje na Kosovu i Metohiji, posebno na severu Kosova, provode organi privremene vlasti u Prištini".\nKomunalna policija uklonila 24 nelegalna kioska u Zrenjaninu\nNačelnik Odeljenja komunalne policije, inspekcijsko-nadzornih poslova i vanrednih situacija u Zrenjaninu Igor Virijević rekao je danas da je komunalna policija do sada uklonjenila 24 nelegalno postavljena kioska.\nNOVI SAD - Pred stovarištima za ogrev u Vojvodini vladaju sve veće gužve jer je poslednji trenutak da se oni koji se greju na ugalj i drvo snabdeju gorovom. Osim vlasnika porodičnih kuća, drva i ugalj kupuju i stanari zgrada koje su priključene na gas kako bi u slučaju nestašice tog energenta bili sigurni da se neće smrzavati. Među kupcima je ove godine više onih koji su odjavili grejanje na gas i vratili se na drvo i ugalj.


Danas je Svetski dan zdravlja | Ritam Grada - vesti Kragujevac\n- Jovana Mladenović - Apr 7, 2013\nŠirom sveta danas se obeležava Dan zdravlja koji je ove godine posvećen hipertenziji.\nHipertenzija je akutna ili hronična bolest u kojoj je povišen krvni pritisak. Često nema prepoznatljive simptome, zbog čega se naziva i „tihim ubicom“. Posledice akutne hipertenzije su najčešće moždana krvarenja, dok se kod hronične hipertenzije najčešće ispoljavaju na bubrezima, mozgu, oku.\nSvetska zdravstvena organizacija procenjuje da više od 40 posto stanovništva ima problem sa visokim krvim pritiskom, dok je u Srbiji taj procenat veći i iznosi 47 posto, odnosno svaki drugi odrasli muškarac i dve petine žena.\nMeđu najčešćim uzrocima koji dovode do hipertenzije je i gojaznost od koje u našoj zemlji pati 23 posto odrasle populacije , dok je skoro jedna petina dece i omladine, uzrasta od 7 do 19 godina umereno gojazna i gojazna.\nSvetska zdravstvena organizacija donela je odluku o obeležavanju ovog “praznika” na prvoj skupštini ove organizacije 1948. godine u Ženevi, pošto je 7. aprila iste godine odluka o konstituisanju SZO zvanično stupila na snagu nakon što je i poslednja država članica UN ratifikovala ovu odluku. Svetski dan zdravlja se slavi kao godišnjica osnivanja SZO, s jedne strane, ali u isto vreme organizacija koristi taj dan da bi skrenula pažnju svetske javnosti na najznačajnije probleme u vezi sa zdravljem ljudi na globalnom nivou.


Lagan poput pera, X1 Nano je nalakši ThinkPad™ ikada Pionirski ThinkPad™ X1 Fold sada je dostupan za naručivanje\nIzvor: Objava, 30.Sep.2020, 15:45\nKompanija Lenovo™ je veoma uzbuđena što može da predstavi najnoviji dodatak svom premium X1 portfoliju, a to je ThinkPad™ X1 Nano. Najlakši ThinkPad ikada koji teži samo 907g1 dostiže nove nivoe performansi i funkcionalnosti u neverovatno laganom pakovanju. Prvi ThinkPad kompanije Lenovo koji je baziran na Intel® Evo™ platformi2 i koga pokreću Intel® Core™ procesori 11. generacije, X1 Nano, obezbeđuje izuzetnu brzinu i inteligenciju dok istovremeno čuva neverovatnu dužinu trajanja baterije3. Prelepi vizuali su omogućeni zahvaljujući 2K displeju dijagonale 13 inča, a četiri zvučnika i četiri mikrofona rotacije 360 stepeni dodatno poboljšavaju audio-vizualne sposobnosti. Izuzetnu povezanost obezbeđuje WiFi 64 i opciona 5G5 mreža dostiže nove nivoe uvek efikasne povezanosti i saradnje u novom hibridnom radnom svetu.\nKompanija Lenovo je takođe uzbuđena što može da najavi da je prvi sklopivi PC uređaj6 na svetu, ThinkPad X1 Fold, dostupan za naručivanje i da će biti isporučen za nekoliko nedelja. Vrhunac inženjerske inovacije, X1 Fold predstavlja revolucionarnu kombinaciju prenosivosti i raznovrsnosti koje definišu novu kompjutersku kategoriju koju obezbeđuju Intel® Core™ procesori sa Intel® Hybrid tehnologijom i koju je omogućio Project Athena, inovativni program kompanije Intel. Reč je o spoju poznate funkcionalnosti koju svi dobro znamo kroz pametne telefone, tablete i laptopove, koja se sada nalazi u jednom sklopivom PC uređaju koji će zauvek izmeniti način na koji radite, igrate se, kreirate i povezujete se. Sa opcionom 5G5 mrežom, možete da budete sigurni u to da je brzina vaše mreže bezbednija i optimizovanija tamo gde je to moguće, i da ste zaštićeniji zahvaljujući ThinkShield bezbednosnim karakteristikama. Saznajte više o tome kako ThinkPad X1 Fold predvodi potpuno novu kategoriju: A Game Changing Category\nPosetite naš veb-sajt za saopštenje u celosti.\nIzvor: Blic, 01.Okt.2020, 11:25\nDan pre: 29.Sep.2020\nDan posle: 01.Okt.2020


Beta | 10. maj 2018.\nZajednica novinara Kosova protivi se donošenju posebnog zakona o medijima i ocenjuje da je to pokušaj ograničavanja slobode medija na Kosovu, piše danas Koha ditore.\nParlamentarni odbor za medije predložio je donošenje zakona o medijima koji, kako se navodi, treba da štiti medije jer Nezavisna komisija za medije to nije u mogućnosti da ostvari.\nKao argument predsednik parlamentarnog odbora Nait Hasani naveo je da većina zemalja zapadne Evrope ima takve zakone.Protiv te inicijative se izjasnio Nezavisni savet za pisane medije koji u saopštenju istakao da sadašnji zakonski okvir pruža potrebnu regulaciju te oblasti.\nIsti stav ima i Asocijacija novinara Kosova koja je istakla da Kosovo ima široku gamu zakona kojima se reguliše ta oblast i sloboda izražavanja i medija.\nIstovremeno se dodaje da je inicijativa za izradu zakona preduzeta bez prethodnih konsultacija sa novinarskim udruženjima\n← Mali pomak u istrazi ubistva slovačkog novinara, meta je bio samo on\nUNS: Učestvovaćemo u konkursnim komisijama ako MKI poboljša njihov sastav →


Šesta titula u nizu, Bajern je suvereni vladar nemačkog fudbala! - Sportske.net\nŠesta titula u nizu, Bajern je suvereni vladar nemačkog fudbala!\nBajern iz Minhena je šesti put uzatopno prvak Nemačke.\nFudbaler Bajerna je opcija za Juventus!Bakica omlatila Hejnkesa: "Jaoj, pa vi ste navijač Bajerna"Riberi bi da ostane u Minhenu, ali...Bajern pobeđuje i kad ne ide po planuLŠ - Ko je suspendovan, kome preti suspenzija, ko je povređen?\nKao što se i očekivalo, Bajern iz Minhena je prvak po 28. put od nastanka najjače nemačke lige, danas su i zvanično obezbedili titulu pošto su savladali Augsburg u gostima rezultatom 3:1.\nNije izgledalo da će Bajern pobediti nakon 18 minuta igre, Niklas Zule je postigao autogol nakon samo 18 minuta igre, ali su do kraja prvog poluvremena preokrenuli Kristijan Toliso i Džejms Rodrigez.\nArjen Roben u 62. minutu meča je povisio na 3:1, da bi konačan rezultat postavio Sandro Vagner tri minuta pre kraja regularnog dela.\nDakle, na 5 utakmica do kraja prvenstva, Bajern je obezbedio titulu prvaka Nemačke, ne postoji mogućnost da ih iko stigne.\nSuvereni su vladari nemačkim prvenstvom, ovo je bila šesta uzastopna titula, 28. ukupno u istoriji Bajerna.\nMenhangladbah je savladao Hertu sa 2:1, i ovde smo videli preokret, Herta je povela golom Salomona Kalua, ali je Torgan Azar preokrenuo golovima u 75. i 78. minutu. Drugi je postigao iz penala.\nKeln je imao veliku šansu da pobedom protiv Majnca dođe do nade da može do opstanka, ali nisu uspeli da savladaju ekipu koja je trenutno ispred njih na tabeli.\nJonas Hektor je doveo Keln u prednost u 7. minutu, De Blazis je uspeo da izjednači u 50. minutu.\nDo veoma bitnih bodova stigao je Volfsburg, oni su danas slavili sa 2:0 na gostovanju Frajburgu i prišli su im samo na 1 bod zaostatka. Didavi je bio dvostruki strelac na ovom meču, golove je postizao u 2. i 83. minutu utakmice. Domaći su u nadoknadi vremena promašili penal, učinio je to Petersen.\nAugsburg - Bajern 1:4\nMenhengladbah - Herta 2:1\nKeln - Majnc 1:1\nFrajburg - Volfsburg 0:2


Počele aktivnosti po Akcionom planu Tima za koordinaciju u borbi protiv ovisnosti - Općina Velika Kladuša\nPočele aktivnosti po Akcionom planu Tima za koordinaciju u borbi protiv ovisnosti\nNakon što je na posljednjoj, 16. po redu sjednici Općinskog vijeća Općine Velika Kladuša usvojen Akcioni plan provođenja Programa prevencije lokalne zajednice u borbi protiv zloupotrebe opojnih sredstava za 2014. godinu, u srijedu, 24. aprila, zasjedao je Tim zadužen za njegovu realizaciju. Tim za koordinaciju u borbi protiv ovisnosti Općine Velika Kladuša je održao sastanak čiji je cilj bio usaglašavanje i utvrđivanje svih aktivnosti Akcionog plana koje su vezane za mjesec april. U skladu s tim napravljen je osvrt na Sedme općinske sportske igre „Velika Kladuša 2014“ koje su otpočele u utorak, 22. aprila, a govorilo se i o Karate takmičenju, odnosno prvenstvu USK-a u karateu za djecu, kadete i juniore koje će biti održano u subotu, 26. aprila u Gradskoj sportskoj dvorani u Velikoj Kladuši.\nNa sastanku je dogovoreno da se u ponedjeljak, 28. aprila, održi zajednički sastanak članova Tima sa direktorima velikokladuških osnovnih škola, na kojem bi se trebali potvrditi datum i vrijeme održavanja edukativnih predavanja za učenike svih osnovnih škola o štetnosti droga i drugih opojnih sredstava. Podsjećamo, da je u proteklom periodu Tim ista predavanja održao u tri velikokladuške srednje škole. Inače, brojne standardne kao i nove aktivnosti uvrštene su u ovogodišnji Akcioni plan, a o njihovim realizacijama građani će biti blagovremeno obaviješteni.\nOdržan prijem za građane općine Velika Kladuša koji žive i rade u inostranstvu\nOdržana 17. po redu redovna sjednica Općinskog vijeća općine Velika Kladuša


Uručene Svetosavske nagrade za 2020. godinu – Balkanekspresrb.rs\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić uručio je danas Svetosavske nagrade za 2020. godinu istaknutim pojedincima i institucijama.\nRužić je na svečanoj dodeli u zgradi Vlade Srbije čestitao dobitnicima, naglasivši da su nagrade dodeljene za izuzetne rezultate postignute u oblasti obrazovanja i vaspitanja, unapređivanje obrazovno-vaspitne prakse i razvoj naučnih i umetničkih dostignuća u oblasti obrazovanja i vaspitanja u Srbiji.\nOn je istakao da danas Svetosavskom nagradom ukazujemo zahvalnost učenicima, studentima, vaspitačima, učiteljima, profesorima osnovnih i srednjih škola, fakultetima i studentskim centrima koji postižu izuzetne rezultate u nastavi, učenju i u svakodnevnom radu pokazuju kreativnost, posvećenost i požrtvovanost.\nPrvi potpredsednik Vlade je ukazao na to da temelje budućnosti naše zemlje i društva treba da postavimo tako da obrazovanje bude državni prioritet i dostupno svima, da svakom pojedincu pruži mogućnost da uči tokom čitavog života i dobije priliku za svoj stalni profesionalni razvoj.\nPrema njegovim rečima, zahvaljujući, pre svega, trudu i umeću nastavnika, učenicima u našoj državi nije uskraćeno pravo na obrazovanje, uprkos teškim i nepredvidivim uslovima u kojima se prethodnih meseci odvijala nastava.\nZa takvo pregalaštvo u radu, nastavnici zavređuju veliko poštovanje i zahvalnost učenika, njihovih roditelja i države, rekao je Ružić i dodao da će jedan od vidova ispoljavanja takve zahvalnosti biti nastojanje države da se svim nastavnicima omoguće bolji i podsticajniji uslovi za njihov rad u školama.\nImam slobodu da pozovem sve učenike, nastavnike, roditelje, ma gde da su u svetu, da uvek imaju na umu neporecive vrednosti saznavanja i stvaranja, kao i potrebe da svako od nas pruži svoj lični puni doprinos u ime dobrobiti pojedinca i celog društva, podvukao je on.\nPrvi potpredsednik Vlade je izrazio uverenje da će nastavnici i ubuduće imati nadahnuća i snage da ostanu na svetosavskom putu i odole svim iskušenjima svog odgovornog poziva, kao i da će u svojim učenicima utemeljiti i uspešno razvijati ključne ljudske i civilizacijske vrednosti.\nOn je podsetio na to da školsku slavu Sveti Sava ove godine slavimo u drugačijim uslovima nego prethodnih godina, ali da to neće umanjiti osećaj zahvalnosti koje svako od nas nosi.\nRužić je naveo da će, upravo zbog okolnosti u kojoj smo se svi našli, Ministarstvo prosvete, nauke i tehnološkog razvoja ove godine školsku slavu Sveti Sava obeležiti i specijalnom emisijom „Stopama Svetog Save“.\nOn je najavio da će ova emisija biti prikazana u sredu, 27. januara, u 18 časova na Drugom programu Javnog medijskog servisa Radio-televizije Srbije, uputivši poziv prisutnima da je pogledaju.\nU ime svih dobitnika zahvalio se maturant prirodno-matematičkog smera Četrnaeste beogradske gimnazije Vasilije Pantelić.\nOvo je jedna od najznačajnijh nagrada i predstavlja potvrdu svih naših postignuća. Ova nagrada je podsticaj na tom putu da se usavršavamo i ne pripada samo nama, kao pojedincima, nego i našim profesorima, nastavnicima, mentorima koji su nam omogućili da stignemo dovde, rekao je Pantelić.


Evropa: Rekordan broj novozaraženih u Bugarskoj, u Rusiji nema smrtnih slučajeva uzrokovanih vakcinom – Vesti iz srbije i sveta\nHome > Vesti > Evropa: Rekordan broj novozaraženih u Bugarskoj, u Rusiji nema smrtnih slučajeva uzrokovanih vakcinom\nKako prenosi Rojters, na bolničkom lečenju je 7.300 pacijenata, a od 700 mesta na intenzivnoj nezi širom zemlje, 608 je zauzeto.\nČeška: Broj zaraženih premašio 6.000, prvi put od aprila\nČeška je danas prijavila 6.274 nova slučaja kovida-19, što je skoro udvostručen broj za nedelju dana u trenutku kada zemlja nastoji da obuzda novi talas pandemije.\nNajnoviji broj zaraženih je najveći od 7. aprila u Češkoj, zemlji sa populacijom od 10,7 miliona ljudi, prenosi agencija Rojters.\nBroj hospitalizovanih je od 26. oktobra porastao na 1.146, u odnosu na 249 sa početka meseca, dok je 166 osoba na intenzivnoj nezi, pokazuju podaci češkog Ministarstva zdravlja.\nUprkos ubrzanom trendu rasta, broj novih slučajeva i hospitalizacija je i dalje daleko ispod vrhunca sa početka 2021. godine i kraja prošle godine.\nVakcinacija je počela da ubrzava nakon usporavanja, a u Češkoj je kompletno vakcinisano 6,06 miliona ljudi.\nU Rusiji nema smrtnih slučajeva uzrokovanih vakcinom\nDo sada nije bilo smrtnih slučajeva koji su uzrokovani primanjem vakcine protiv korona virusa registrovane u Rusiji, rekao je danas šef laboratorijskog ruskog instituta Gamaleja Vladimir Guščin za “Prvi kanal”.\n“U ovom trenutku, s obzirom da je više od 100 miliona ljudi vakcinisano, znamo da su slučajevi štetnih reakcija na vakcinu sporadični, a iznos je, otprilike jedan slučaj na stopu od milion vakcinisanih”, naveo je Guščin, prenosi Tas s.\nGuščin je istakao da u Rusiji do sada niko preminuo od posledica primanja vakcine protiv korona virusa i dodao da ruski naučnici imaju potrebne tehnološke kapacitete koji bi napravili vakcinu koja bi se prilagodila novim sojevima korona virusa, ali da trenutno nema takvih potreba.\n“Trenutna vakcina je toliko efikasna da apsolutno nema smisla da je menjate”, rekao je Guščin.\nNaveo je da imaju podatke iz studije koji pokazuju da je efikasnost vakcine Sputnjik V protiv korona virusa 83 odsto, da vakcina štiti od hospitalizacije 90 odsto, a od smrti 95 odsto.\nDodao je da se ovi podaci odnose na novi delta soj i njegove izvedene varijante, koje su prisutne u Moskvi od juna meseca.\nU Rusiji je do danas potvrđeno 8.316.019 slučajeva korona virusa, dok je od početka pandemije zabeleženo 232.775 smrtnih slučajeva.\nKurtija optužili da kvari odnose Prištine i SAD, on odgovara da se sa američkim ambasadorom sreće “NAJMANJE 52 PUTA”\n“BESPLATAN SIR POSTOJI SAMO U MIŠOLOVCI” Vučić iz Glazgova o Zelenoj agendi i energetskoj krizi, otkrio zašto je važan SASTANAK SA PUTINOM\nStokholm prepolovio broj električnih trotineta na ulicama


Objavljeno: 08 Februar 2007\nOpćina obećala osposobljavanje terena, sanaciju mokrih čvorova i sanaciju bazena na Kiseljaku.Predstavnici Udruženja privrednika, Udruženja penzionera i Udruženja izviđača potpisali su ugovor sa Općinom o korištenju prostora Kiseljaka na godinu dana.\nUdruženje izviđača na korištenje je dobilo dva objekta i dva prostora za logorovanje, dok su Udruženje privrednika i Udruženje penzionera na korištenje dobili po jedan objekat. Općina je obećala ove godine osposobiti teren,\nOpširnije: Potpisan ugovor o korištenju prostora Kiseljaka\nIznos povećan za 75 hiljada maraka u odnosu na prošlu godinu.Općina Tešanj u ovoj godini finansirat će 60 projekta 42 nevladine organizacije i udruženja s područja općine Tešanj.\nOve godine sredstva su povećana za 35 odsto, a to znači za 75 hiljada maraka. Općinski načelnik je istakao da je obaveza Općine finansiranje ovih projekata, a obaveza udruženja i organizacija da ih realizuju. Ugovor je potpisan danas u Sali Općinskog vijeća.\nOpćina izdvojila sedam hiljada maraka za video-nadzor u školama.Nedostatak prostora, s obzirom na povećanje broja učenika, bezbjednost u školama i uniformisanje učenika teme su o kojima se razgovaralo na sastanku Općinskog načelnika i direktorâ srednjih škola iz Tešnja.\nOpćinski načelnik je rekao da Općina nije nadležna kada su u pitanju srednje škole, ali je obećao da će zajedno sa Školskim odborom i roditeljima pomoći u traženju rješenja putem resornog ministarstva,\nOpširnije: Sastanak Općinskog načelnika sa direktorima srednjih škola\nČestitka u povodu nove 1428. hidžretske godine\nJavna rasprava o Odluci o privremenom korištenju zemljišta državne svojine\nStranica 1355 od 1410


BiH će ispuniti uslove MMF-a – Magazin Plus\nHome/BiH će ispuniti uslove MMF-a\nPredsjedavajući Vijeća ministara BiH Vjekoslav Bevanda obavijestio je danas ambasadora SAD-a u BiH Patricka Moona da će BiH ispuniti uslove MMF-a i da će do kraja godine imati usvojen budžet za 2014. godinu, kao i globalni fiskalni okvir.\nBevanda je Moona upoznao o provođenju ciljeva iz Mape puta i radu koordinacionog mehanizma o kojem će, početkom septembra na sastanku u Bruxellesu, upoznati sve učesnike, evropske zvaničnike i političke lidere iz BiH, saopšteno je iz Savjeta ministara.\nOn je tokom oproštajne posjete ambasadora SAD-a izrazio zahvalnost za značajnu ulogu koju ta zemlja ima u izgradnji društva u BiH, za dugogodišnje prijateljske odnose SAD-a prema BiH, te za podršku koju SAD daju na putu ka integrisanju BiH u NATO i EU.\nPredsjedavajući Vijeća ministara BiH poželio je Moonu uspjeh u nastavku karijere i izrazio nadu u nastavak uspješne saradnje BiH i SAD-a.\nMoon je rekao da će BiH i dalje imati podršku SAD-a i naglasio da njegova zemlja izuzetno cijeni i daje punu podršku posvećenosti Bevande i Savjetu ministara BiH u prevazilaženju izazova s kojima se suočavaju.\nNajveći transferi za 120 godina sa 100 funti dostigli 80 miliona funti\nSabina Heljić i Nedžad Lokmić novi ministri u Vladi ZDK


Pročitajte pitanja na koja moraju odgovoriti Hodžić i svi ostali uključeni u aferu "Respirator"\nKOMISIJA DOMA NARODA Dat rok od pet dana\nZatražena i informacija o tome je li isporuka bila direktna, ili je bilo još posrednika u ovom predmetu nabavke\nSl.M. / Avaz.ba 06.05.2020\nKOMISIJA DOMA NARODA Pročitajte pitanja na koja moraju odgovoriti Hodžić i svi ostali uključeni u aferu "Respirator"\nKomisija uputila pitanja\nKomisija Doma naroda Parlamenta Federacije Bosne i Hercegovine uputila je pitanja nadležnim institucijama u vezi s aferom "Respirator", a u ponedjeljak bi trebao biti održan i sastanak ovog tijela. Riječ je o bazičnim pitanjima, a dalja procedura zavisit će od dobijenih odgovora.\nKomisija je pored ostalog, kako saznaje "Avaza", uputila pitanje ko je utvrdio potrebu za nabavkom respiratora i broj potrebnih respiratora u FBiH i na osnovu koje procjene? Također, zahtjeva se i odgovor na to ko je utvrdio tehničke specifikacije potrebnih respiratora, te kada je donesena odluka Vlade FBiH o nabavci i ko je za nju ovlašten.\nMeđu pitanjima, koje je uputila ova komisija su i: kada je upućen javni poziv i po kojim uvjetima, koliko se ponuđača javilo, ko je i na osnovu koje procjene izabrao ponuđača te na osnovu kojih kriterija, kako je provedena procedura, a zatražene su i tačne specifikacije i karakteristike respiratora i njihova pojedinačna cijena.\nKada je riječ o specifikacijama, traži se i objašnjenje da li one odgovaraju onima iz predmeta ponude.\nČlanovi komisije također su upitali o cijenama transporta, kao i dolaska 20 ostalih respiratora. U sklopu dostavljenih pitanja zatražena je i informacija o tome je li isporuka bila direktna, ili je bilo još posrednika u ovom predmetu nabavke.\nInstitucije, koje su bile uključene u proces nabavke, kao i sam dostavljač "Srebrena malina", koja je u vlasništvu TV voditelja Fikreta Hodžića, parlamentarnoj komisiji trebaju dostaviti odgovore u roku od pet dana, a od njih je zatražena i fotokopija dokumentacije.\nPrema riječima člana komisije i delegata u Domu naroda Parlamenta FBiH, Zvonka Marića nabavka ovih respiratora je vrlo interesantna. On je naveo kako je Kanton Sarajevo nabavio duplo jeftinije respiratore.\n- Vlada KS je respiratore nabavila uz pomoć UNDP-a. Plaćali su ih 56.000 KM, na svaki kupljeni su dobili jedan besplatan, odnosno kupili su 30, a dobili 60. Uz to, oslobođeni su PDV-a, dobili su dvogodišnju garanciju i servisiranje - pojasnio je Marić.\nPredmet "Respirator": Sve institucije morat će predati traženu dokumentaciju\n06.05.2020 u 14:12\nViše o temi Respirator\nTramp prošao gore od BiH: Platili 69 miliona za respiratore koje nisu dobili\n01.05.2020 u 13:32\nRespirator Komisija Dom naroda Zvonko Marić Srebrena malina Fikret Hodžić


Propali pregovori,magistrala ka Crnoj Gori još u blokadi (VIDEO) – ZoomUe\nby Vesna Đurović · Published 3 јуна, 2018 · Updated 3 јуна, 2018\nDržavni sekretar Ministarstva poljoprivrede Senadd Mahmutović istakao je posle pregovora da se u formiranom Nacionalnom savetu za malinu nalaze dva predstavnika malinara iz ovog kraja I d aće se savet sastati u sredu I razgovarati o svim problemima.\n“Ovo su višegodišnji problem koji se ne rešavaju preko noći I blokiranjem magistarlnog puta.Pitanje cene,otkupa maline,monopola na tržištu prevazilazi nadležnosti Ministarstva poljoprivrede I njima će se baviti druge institucije”,rekao je Mahmutović.\nPredsednica Skupštine udruženja poljoprivrednih proizvođača Užica Slađana Stanković istakla je da malinari ne traže od države novac.\n“Tražimo od države posredovanje I podršku u razgovorima sa hladnjačarima,kao I da se reguliše tržište I stane na put onima koji uvoznu malinu prodaju kao srpsku I hladnjačarima koji našu malinu izvoze po deset puta većoj ceni od one koju nama malinarima plate”,naglasila je Stankovićeva.\nMalinari iz užičkog I prijepoljskog kraja blokirali su juče ou 15.30 časova magistarlu ka moru posle mirnog protesta zbog niskih dnevnih cena maline koje se u Prijepolju kreće oko 50 dinara.Njihov zahtev je da otkupna akontna cena bude 180 dinara.\nPutnički saobraćaj odvija se alternativnim putem kroz Prijepolje.\nTešić : Izuzetno dobra poslovna godina za Impol Seval (VIDEO)\nby Vesna Đurović · Published 31 децембра, 2021\nI kadeti Slobode u najjačem košarkaškom rangu\nNext story Nedimović :Država nema ništa sa cenom maline\nPrevious story Malinari blokirali magistralu kod Prijepolja (VIDEO)


Sedmostruki svetski prvak je na stazi Silverston pobedio rezultatom od 46:15,617 sekundi i ostvario četvrtu pobedu u sezoni.\nVozači Dukatija Danilo Petruči i Andrea Deviciozo zauzeli su drugo, odnosno treće mesto. Petruči je kroz cilj prošao sa 3,01 sekundi zaostatka za Rosijem i ostvario prvi plasman na podijum u karijeri.\nČetvrti je bio Horhe Lorenco iz Jamahe, a peto mesto zauzeo je Dani Pedrosa iz Honde. Aktuelni svetski šampion Mark Markez nije završio trku, pošto je izleteo sa staze osam krugova pre kraja.\nRosi je prvi u generalnom plasmanu sa 236 bodova, drugi je njegov klupski kolega Horhe Lorenco sa 224 boda, dok je Markez treći sa 159 bodova.\nDo kraja šampionata voziće se šest trka, a naredna je na programu 13. septembra za Veliku nagradu San Marina.


Treće mesto za šahiste Radnički-Vodovoda na prvenstvu Centralne Srbije | Kragujevački sport\nTreće mesto za šahiste Radnički-Vodovoda na prvenstvu Centralne Srbije\n28. septembra 2017. | Kategorija: Šah\nEkipa Radnički-Vodovoda, koja je osvojila treće mesto u Prvoj ligi Centralne Srbije (Foto: ŠSCS)\nŠahisti Radnički-Vodovoda zauzeli su treće mesto na ekipnom prvenstvu Centralne Srbije, koje je održano od 16. do 24. septembra u Banji Vrujci. Baš kao i prošle godine, kragujevačkim šahistima je i sada zamalo izmakao plasman u Prvu ligu Srbije, pošto su za prvoplasiranim Valjevskim šah klubom zaostajali na kraju svega jedan meč bod.\nRadnički-Vodovod pre početka prvenstva nije ubrajan među favorite za plasman u viši rang, pa je samim tim osvojeno treće mesto rezultat vredan pažnje, posebno ako se uzme u obzir da su Kragujevčani ukupno osvojili najveći broj poena (43) od svih ekipa na ovom takmičenju. Iako u svojim redovima, za razliku od ostalih ekipa, nije imala nijednog velemajstora, ekipa Radnički-Vodovoda pokazala je da ima igrački sastav koji je u stanju da se suprotstavi šahistima sa znatno većim rejtingom.\nPosebno raduje igra mlađih šahista, poput Janka Radovića, koji je sa 8,5 poena iz 11 partija osvojio normu potrebnu za zvanje internacionalnog majstora, baš kao i njegov brat Luka.\nOdličan je bio i Nikola Radovanović, kome je za samo pola poena izmakla velemajstorska norma. On je u izjavi za naš portal istakao da Prva liga Centralne Srbije nikada nije bila jača i neizvesnija kao ove godine, i izrazio je zadovoljstvo ostvarenim rezultatom njegovog kluba.\n– Mislim da su svi u klubu i više nego zadovoljni. Na startnoj tabeli smo zauzimali sedmu poziciju, dok smo na kraju završili kao trećeplasirani, što se može okarakterisati kao veliki uspeh, posebno ako se uzme u obzir činjenica da u našoj ekipi nije bilo velemajstora i da smo bili najmlađa ekipa u ligi. Takođe, jako bitna stvar koju treba istaći jeste da je cela ekipa Radničkog-Vodovoda, osim jednog stranog igrača iz Turske, bila sastavljena od Kragujevčana. Tome treba pridodati podatak da je naša ekipa završila u plusu od preko 150 rejting poena i da smo imali najviše poena po tablama, što pokazuje koliko je ekipa Radničkog-Vodovoda fenomenalno odigrala ovu ligu. Jedini žal ostaje zbog propuštene prilike u odlučujucim trenucima bitnih mečeva, koji bi nam omogućili prvo mesto na kraju takmičenja, ali i ovoga puta nažalost sreća nije bila na našoj strani, mada mislim da je svima jasno da će se naša ekipa u veoma bliskoj budućnosti vratiti u Prvu ligu Srbije. – sumirao je svoje utiske sa ovog prvenstva Radovanović.\nPrvo mesto je nakon uzbudljive završnice pripalo ekipi Valjevskog šah kluba, koja je za samo pola poena bila bolja od drugoplasiranog Metalca iz Gornjeg Milanovca. Valjevo će tako dogodine imati dva kluba Prvoj ligi Srbije, budući da je prošlogodišnji ekipni šampion Srbije VŠK Sveti Nikolaj ove godine uspeo da sačuva status prvoligaša.\nPehare i medalje najuspešnijim ekipama uručili su Milivoje Milivojević, sekretar ŠSCS, Milijan Vasić, generalni direktor hotela „Vrujci“ i Obren Ćetković, predsednik Skupštine ŠSCS.\nIz Prve lige Centralne Srbije ispali su Rudar iz Kostolca i Aranđelovački šah klub.


I penjanje uz stepenice može da bude pokazatelj naše zdravstvene slike. Ostajete li bez daha ili se uz stepenice penjete bez problema? To će vam otkriti da li vam prijeti rizik od prerane smrti usled kardiovaskularnih i drugih bolesti.\nStudija koju je sprovela grupa istraživača sa Univerzitetske bolnice Korunja u Galiciji, sugeriše da ako možete da se popnete uz stepenice jedan minut bez pauze, možete da izbjegnete preranu smrt.\nU istraživanju je učestvovalo 13.000 ljudi koji su bolovali ili su sumnjali da boluju od koronarne arterije. Utvrđeno je da oni koji su imali problema pri penjanju uz stepenice, imaju tri putra veći rizik od prerane smrti usljed srčanih problema. Takođe, utvrđeno je da imaju i dvostruko veći rizik od oboljevanja od raka.\nDoktor Endru Friman, stručnjak za kardiovaskularnu prevenciju, podržao je studiju i pojasnio da ovaj test sa stepenicama otkriva i da osobe koje uspješno odrade test uspinjanja po stepenicama lakše podnose i operativne zahvate u odnosu na one koje test prođu s poteškoćama.


Jasna Petrović-Stojanović: Makedonski tok\nEnergetika, Međunarodni odnosi\nAmerički senator Kristofer Marfi ponudio je ovih dana balkanskim zemljama da ubuduće koriste gas iz uljnih škriljaca, proizveden u Americi, kako bi smanjile zavisnost od uvoza ruskog gasa. Ta zemlja sve više izvozi tečni gas pa bi mogla da postane alternativni snabdevač Balkana.\nZanet sopstvenom idejom o zameni ruskog američkim gasom, američki senator je, izgleda, zaboravio da objasni kako će ovaj gas iz uljnih škriljaca dopremati do Balkana. Kad gasovodi ne postoje!\nU isto vreme Američka uprava za informacije iz oblasti energetike upozorila je da bi ovog meseca proizvodnja iz uljnih škriljaca u SAD mogla da opadne za 45.000 barela dnevno, na ukupno 4,98 miliona barela. Kompanijama za eksploataciju uljnih škriljaca više nije ekonomski isplativo da s ovako niskom cenom sirove nafte dobijaju gas na ovakav način.\nNa koji gas u ovakvim okolnostima ubuduće mogu da računaju Evropa i Balkan?\nNa „Južni tok” koji je pod pritiskom EU i SAD morao da bude zaustavljen – ne mogu. „Turski”, koji bi trebalo da bude alternativa „Južnom” i koji bi, prema tvrdnjama prvog čoveka Gasproma Alekseja Milera već danas mogao da počne da se gradi, već je toliko uplašio Zapad da su SAD ovog vikenda pozvale Grčku da odustane od njegove gradnje i ostanu pri gradnji gasovoda koji će preko njene teritorije dopremati gas iz Azerbejdžana. Iako Zapad odlično zna da gasno polje Šah Deniz, iz kog ovaj gas treba da se doprema, nema toliko zaliha da bi gradnja gasovoda bila isplativa.\nZa specijalnog izaslanika američkog Stejt departmenta za energetska pitanja Amosa Hohstajna sve je jasno oko „Turskog toka” – on ne postoji, kao ni konzorcijum koji bi ga izgradio, niti ima ugovora o njegovoj izgradnji. Hohstajn je, čini se neuspešno, nastavio da ubeđuje Grke ističući da će, ako spreče gradnju „Turskog toka”, postati privlačniji zapadnim investitorima, na šta mu je ministar energetike Grčke Panajotis Lafazanis odgovorio da Grčka podržava ovaj projekat, jer smatra da joj je koristan.\nNa nastavku trase „Turskog toka” prema nama i ostalom delu Evrope nalazi se i Makedonija, pa mnogi analitičari aktuelna dešavanja proteklog vikenda u Kumanovu objašnjavaju upravo time da novi, potencijalni gasovod treba „minirati” na nekoj, za naručioce, podesnijoj tački. Kad je već Grčka odlučno pokazala da ne bi da odustane od „Turskog toka”, odnosno da Rusima okrene leđa, Makedonija bi mogla da bude ta najslabija karika.\nVeć se zato naveliko spekuliše da je uzrok upada Albanca na teritoriju Makedonije to što su američki obaveštajci pripadnicima OVK izdali nalog za napad, jer žele potpuno da obesmisle ruski projekat koji preko Turske, Grčke, Makedonije i Srbije treba da dođe do Zapadne Evrope. Da li je reč o još jednom dokazu da nema pobune bez narudžbine?


Skupština Kosova /Foto: FoNet/Skupština\nKopredsedavajući kosovskog pregovaračkog tima Fatmir Ljimaj izjavio je juče da je Kosovo svakog trenutka spremno za nastavak dijaloga o sveobuhvatnom pravno obavezujućem sporazumu o normalizaciji odnosa sa Srbijom, ali da nastavak zavisi od srpske strane.\n„Trenutno mislimo da smo poslali poruku međunarodnoj zajednici da smo spremni. Oni moraju da rade sa Srbijom da Srbija bude spremna da sedne za sto. Kad god je Srbija spremna i mi smo spremni. To ne zavisi samo od nas, već i od druge strane“, rekao je Ljimaj za prištinsku agenciju “Kosovapres”. On je kazao da je obaveza ekipe Kosova da pitanje nestalih tokom rata bude glavna tema u razgovorima i obećao da neće biti konačnog dogovora bez otkrivanja sudbine nestalih i istrage slučajeva seksualnog nasilja tokom rata na Kosovu. „Takva nacionalna tema kao što su razgovori sa Srbijom, u prošlosti je vođena bez odgovornosti, bez platforme, bez ideja, bez transparentnosti, a rezultati se znaju“, rekao je Ljimaj. Prema njegovim rečima, taksa kao prepreka Srbiji za nastavak dijaloga biće ukinuta kada prestanu razlozi zbog kojih je uvedena. „Stoga je jedini način da se reše problemi između naših dveju zemalja ozbiljan dijalog koji će dovesti do srpskog priznavanja Kosova, a praktično uz priznavanje Kosova sve će biti rešeno“, kazao je Ljimaj.\nA predsednik Kosova Hašim Tači otputovao je u Brisel, gde će se sastati sa predsednikom Evropskog saveta Donaldom Tuskom i komesarom EU za proširenje Johanesom Hanom, saopšteno je juče iz Tačijevog kabineta. “Predsednik Tači zatražiće od lidera EU nastavak podrške i što brže ostvarivanje liberalizacije viza za građane Kosova”, navodi se u saopštenju.\nZar mu nije jasno koliko nas vidi tehniku njegovog banalnog i bednog šibicarenja?U Bugarskoj sat rada tri kafe, u Danskoj dan letovanja


Gojko Pijetlović ne može u Radnički!\nOdbijen zahtev Vaterpolo kluba Radnički da registruje reprezentativnog golmana Gojka Pjetlovića bez obrazloženja!\nTrener vaterpolista Crvene zvezde Dejan Savić rekao je da je njegov tim bio bolji tokom tri četvrtine finala Kupa Srbije, ali i da ne bi bilo nezasluženo i da je Partizan pobedio i osvojio trofej.\nVaterpolisti Zvezde primili jednu platu od septembra?!\nPartizan, Radnički i Vojvodina traže inostrane sudije za Kup\nVaterpolisti Zvezde pobedili Radnički u derbiju\nVaterpolisti Crvene zvezde savladali su Radnički iz Kragujevca u velikom derbiju 8. kola šampionata Srbije na bazenu "Tašmajdan" rezutatom 10:8.\nVaterpolisti Crvene zvezde izgubili od Olimpijakosa\nVaterpolisti Crvene zvezde izgubili su večeras u gostima od grčkog Olimpijakosa sa 9:8 (2:2, 3:2, 2:1, 2:3), u četvrtom kolu Grupe B Lige šampiona.


Delegacija Crvenog krsta Crne Gore na Akademiji i Bakljadi u Solferinu - Crveni krst Crne Gore\nDelegacija Crvenog krsta Crne Gore na Akademiji i Bakljadi u Solferinu\nU Solferinu je, 23. i 24. juna, održan sastanak pod nazivom „Duh Solferina“, koji je organizovao Italijanski Crveni krst.\nU okviru sastanka je održana i Bakljada, u sjećanje na bitku kod Solferina i začetak velike vizije Anri Dinana o formiranju današnjeg Međunarodnog pokreta Crvenog krsta i Crvenog polumjeseca. Ovim događajima je prisustvovala i delegacija Crvenog krsta Crne Gore, koju su činile Gordana Mijović, predsjednica i Jelena Dubak, generalna sekretarka.\nCilj sastanka, na kojem su učestvovale delegacije više od 40 nacionalnih društava Crvenog krsta/Crvenog polumjeseca, je bio da se zajednički analiziraju principi i vrijednosti Crvenog krsta/Crvenog polumjeseca, koji se ne posmatraju na isti način unutar i izvan Pokreta. Tako su glavne teme radionica bile: menadžment volontera, jačanje i održivost nacionalnih društava, razvoj liderstva na svim nivoima.\nUčesnici sastanka imali su priliku posjetiti i Muzej Crvenog krsta u mjestu Castiglione delle Stiviere i da čuju nešto više o nastanku Crvenog krsta nakon istorijske bitke kod Solferina.\nDelegacije nacionalnih društava prisustvovale su u 24. juna uveče Bakljadi, zajedno s nekoliko hiljada volontera i zaposlenih iz nacionalnih društava Crvenog krsta i Crvenog polumjeseca iz cijeloga svijeta.


Rus daje 100 miliona dolara da bi se našli vanzemaljci\nPitanje da li smo sami u svemiru je vekovima zaokupljalo ljudski um. To je slučaj i sa ruskim milijarderom Jurijem Milnerom koji je najavio da će uložiti 100 miliona dolara na projekat čiji je cilj otkrivanje vanzemaljaca.\nKoristeći najveće radio teleskope u svetu, tim naučnika, među kojima i proslavljeni britanski frizičar i kosmolog Stiven Hoking, nadgledaće inicijativu “Breakthrough Listen”, 10-godišnju potragu za radio-signalima koji bi mogli da ukažu na postojanje inteligentnog života u dubokom svemiru.\n“To je najinteresantnije tehnološko pitanje našeg doba”, rekao je Milner u nedavnom intervjuu, navodeći da je počeo da se zanima za vanzemaljski život nakon što je, kao 10-godišnji dečak u Moskvi, pročitao knjigu astrofizičara Karla Segana “Inteligentan život u univerzumu”.\nMilner veruje da druge civilizacije mogu da nas nauče kako da se nosimo sa izazovima kao što je preusmeravanje prirodnih resursa.\n“Ako smo zaista sami, moramo pažljivo da čuvamo ono što imamo. Jer bi to značilo da univerzum nema bekap”, istakao je ruski investitor čije se bogatstvo, rezultat smelih ulaganja u projekte kao što je Fejsbuk, procenjuje na 3,4 milijarde dolara.\n“Površina svemira obuhvacena potragom biće deset puta veća od one koja je istražena do sada, a prikupljeni podaci skeniraće se sto puta brže. Detaljno ćemo ispitati milion zvezda najbližih Zemlji”, najavio je on.\nZa deset godina, predviđa Milner, naučnici će moći da tragaju za radio transmisijama u Mlečnom putu i 100 najbližih galaksija.\nNajviše novca, u okviru projekta, biće izdvojeno za iznajmljivanje radio-teleskopa na dva meseca godišnje. Naučnici će na raspolaganju tako dobiti na duže vreme (dosad su to mogli samo na par dana) moćne optičke uređaje poput američkog “Grin benk” teleskopa i australijskog “Parks” teleskopa.\nGlavni cilj Milnerove inicijative je da se utvrdi da li su signali delo inteligentnog života ili rezultat prirodnih fenomena.\n“Oni nam neće ništa reći o civilizaciji, ali će nam ukazati da neka civilizacija postoji tamo negde”, objasnio je Frenk Drejk koji je zajedno sa Seganom poslao prvu poruku u svemir 1972.\nIpak, bilo koji signal koji bi naučnici uspeli da detektuju najverovatnije bi bio poslat godinama, možda čak i vekovima ili milenijumima ranije. Radio signali putuju četiri godine između Zemlje i najbliže zvezde van našeg sunčevog sistema.\n“Inteligentni smo, živi, moramo da saznamo”, izjavio je Hoking, koji će u okviru projekta imati savetodavnu ulogu.\nU pripremi istorijska poseta pape Rusiji\nNajveći ruski vulkan izbacio veliki oblak dima na Kamčatki (foto)\nŠok u Vašingtonu: Ruski vojni avion preleteo Pentagon i Belu kuću!


Srbiji zvanične pohvale i nezvanične kritike | Evropa | DW | 08.10.2014\nSrbiji zvanične pohvale i nezvanične kritike\nEvropska komisija prepoznaje „sistematski napredak“ Srbije, ali podseća na obaveze u oblasti vladavine prava, spoljne politike i odnosa sa Kosovom. Izvori u Briselu nezvanično izražavaju mnogo veću zabrinutost.\nČinjenica da je Srbija u poslednjih godinu dana, što je period na koji se i odnosi poslednji izveštaj o napretku, ušla u pregovore o članstvu kao poslednju fazu evrointegracija, govori o prvenstveno pozitivnoj oceni koju je zaslužila i dobila od Evropske komisije. „Kao zemlja koja sad pregovora o članstvu, Srbija ima nove obaveze i nove mogućnosti. Ona je u prvoj fazi pregovora pokazala visok nivo predanosti i profesionalizma. Sada je vreme da nastavi sa reformama u oblasti vladavine prava, reformi državne uprave i ekonomskom upravljanju i ključno – da senastavi rad na normalizaciji odnosa sa Kosovom“, izjavio je odlazeći komesar za proširenje Štefan File.\nMeđutim, Srbija i dalje čeka otvaranje prvih poglavlja u pregovorima. Diplomatski izvori u Briselu kažu da među zemljama članicama još nema dogovora o tome kada će prva poglavlja biti otvorena, ali da su trenutno svi izgledi da se to desi tek sledeće godine. Kad god da se to desi, ostaće zacrtana činjenica da EU u narednih pet godine neće primati nove članice. U Direktorijatu zaduženom za pregovore o proširenju u okviru nove Evropske komisije kažu da ni uz „najbolju volju, pregovarače i efikasnost u pregovorima“ Srbija ne može doći do članstva u EU do kraja 2019. godine, ali da taj period može iskoristiti kako bi se što bolje pripremila za sledeći krug proširenja Unije.\nRazilaženja u spoljnoj politici\nOsim opštih mesta na koja se uvek ukazuje u izveštajima Komisije, u ovogodišnjem se posebna pažnja poklanja usklađivanju spoljne politike sa Briselom. To je, kako kažu zvaničnici EU, jedna od oblasti gde je došlo do nazadovanja u saradnji sa regionom zapadnog Balkana i Turskom. U slučaju Srbije, praktično slaba saradnja oslikava se u malom broju spoljnopolitičkih deklaracija EU sa kojima se saglasio zvanični Beograd.\nOdnosi sa Kosovom i dalje u fokusu. Dačić, Eštonova i Tači su započeli, ne zna se ko će nastaviti\nFile naglašava da pitanje sankcija prema Rusiji još nije na agendi razgovora sa Srbijom, niti je to trenutno deo „ugovorene obaveze“ koji Srbija ima sa EU, ali da je „visok nivo usklađenosti“ spoljnih politika okvir za otvaranje poglavlja 31. Istovremeno, u Evropskoj komisiji podsećaju Srbiju, da kao članica Energetske zajednice, ima obavezu da svoju saradnju sa Ruskom Federacijom u okviru izgradnje Južnog toka uskladi sa evropskom politikom i principima u ovoj oblasti, što trenutno nije slučaj. Nezvanično se u evropskim diplomatskim krugovima čuje upozorenje da Rusija predstavlja političko-ekonomsku „pretnju“ i pritisak za zemlje u procesu evrointegracija.\nPravosuđe, korupcija, mediji…\nEvropska komisija pozitivno je ocenila parlamentarne izbore u Srbiji, rad vlasti na evropskim pitanjima, korake sprovedene u pravcu zaštite ljudskih prava. Posebno se podvlači „ozbiljan start“ ekonomskih reformi, usvajanje zakona o radu, privatizaciji i stečaju, platama i penzijama. U Evropskoj komisiji naglašavaju da je pored usvajanja zakona još bitnija njihova primena u praksi. Insistiranje na sprovođenju dogovorenog posebno je naglašeno u oblasti normalizacije odnosa sa Kosovom. Podseća se da će 35. poglavlje, u koje su smešteni odnosi Beograda i Prištine, biti otvoreno među prvima te da će ostati u fokusu tokom čitavih pregovora.\nPohvala nema kada se radi o slobodi medija, za koju u Briselu kažu da bi mogla da ima „odlučujuću ulogu“ u pregovorima. Navodi se da je u toj oblasti došlo do „zabrinjavajućeg pogoršanja stanja“ ne samo u Srbiji već u celom regionu. Dodaje se da EU ima ograničene instrumente da utiče na stanje u medijskom krajoliku u zemljama koje teže EU. Pored slobode medija, kao značajne boljke ocenjene su reforma pravosuđa, vladavina prava, borba protiv korupcije i efikasnost javne administracije.\nKljučne reči srbija, napredak, evropska unija, evropska komisija, izveštaj, evropa\nTrajni link https://p.dw.com/p/1DS4g


Iran naveo uslove za raskid nuklearnog sporazuma - 14.02.2019, Sputnik Srbija\nIran ne namerava da tek tako odustane od nuklearnog sporazuma i doneće takvu odluku samo kao odgovor na postupke drugih strana, izjavio je za televiziju RT... 14.02.2019, Sputnik Srbija\nRusija protiv istrage UN o raketnom programu Irana\n12 Decembar 2018, 18:07\n„Izrazili smo posvećenost nuklearnom sporazumu, a Međunarodna agencija za nuklearnu energiju (IAEA) je potvrdila da se pridržavamo tog sporazuma. Sjedinjene Američke Države su izašle iz ovog nuklearnog sporazuma, a Evropljani nisu uspeli da ga implementiraju“, rekao je ministar.\n„Oni su jasno pokazali nezainteresovanost da ih ispoštuju, posebno u vezi sa Grupom za razvoj finansijskih mera za borbu protiv pranja novca. Mi ispunjavamo sve zahteve Sporazuma u okviru svog unutrašnjeg zakonodavstva“, dodao je on.\n„Ova dva uslova nisu povezana sa nuklearnim sporazumom. Međutim, ako naši partneri ne žele da ispune svoje obaveze u skladu sa njim, imaćemo dovoljno alternativa. Jedna takva alternativa je povlačenje iz nuklearnog sporazuma. Ako odlučimo da to učinimo, to će biti samo reakcija na povlačenje Vašingtona i ravnodušni stav Brisela“, naglasio je Zarif.\n2 Decembar 2018, 17:37\nOn je dodao da Iran neće odustati od nuklearnog sporazum „tek tako“.\n„Samo kao odgovor na postupke drugih strana. Međutim, ova opcija za nas nije prioritet. Na taj način, Evropa mora da donese odluku, a mi ćemo, shodno tome, preduzeti korake“, zaključio je on.


SNSD i HDZ dogovorili "usklađivanje stavova" na svim nivoima - Moja Hercegovina\nPočetna / SNSD i HDZ dogovorili “usklađivanje stavova” na svim nivoima\nSNSD i HDZ dogovorili “usklađivanje stavova” na svim nivoima\n14. Decembra 2017. 16:37\nDelegacije SNSD-a i HDZ-a BiH, predvođene liderima ovih stranaka Miloradom Dodikom i Draganom Čovićem, dogovorile su danas da na svim nivoima u BiH usaglašavaju stavove jer je “dovoljno krize” u zemlji.\nDodik i Čović su nakon sastanka na Jahorini istakli da su zadovoljni dosadašnjom saradnjom i najavili da će ona još jače biti nastavljena u narednoj godini.\nDodik je rekao da između SNSD-a i HDZ-a BiH nema nijedno otvoreno pitanje i da ove dvije partije žele da doprinesu stabilizaciji ukupnih prilika u BiH.\n“Zajedničke vrijednosti su nam evropske integracije. U narednoj godini nastavićemo razgovore i saradnju o svim pitanjima”, dodao je Dodik.\nOn je ponovio da u BiH ne postoji skupštinska većina.\n“Konstatovali smo danas da je stanje u BiH što se tiče instrumenata odlučivanja u značajnom zastoju i krizi i da u tom pogledu ne postoji ni skupštinska niti bilo kakva druga većina koja bi mogla da bude djelotvorna”, rekao je Dodik.\nPrema njegovim riječima, postoje i neke spekulativne namjere okupljanja nekih ad hok većina koje bi mogle da usvoje nešto što nije interes svih i na taj način nanesu štetu.\nDodik je izrazio nadu da će Predstavnički dom parlamenta BiH podržati Izborni zakon koji je predložio HDZ BiH, a koji podržava SNSD jer on predviđa da konstitutivni narodi biraju svoje predstavnike.\n“Srpski narod je zainteresovan da se ta praksa uspostavi u FBiH i da tamo gdje žive u većini, Srbi mogu da utiču na izbor političkih predstavnika iz srpskog naroda”, rekao je Dodik.\nDodik je naveo da je na sastanku bilo riječi i o Ustavnom sudu i praksi koja je doprinijela destabilizaciji u BiH, te naglasio da je način odlučivanja tog suda potpuno neprihvatljiv, a uloga stranaca veoma sumnjiva i nepotrebna.\nPrema njegovim riječima, potrebno je učiniti da konstitutivni narodi dominantno odlučuju u tom organu.\nDodik je naglasio da će SNSD i HDZ još više poboljšati međusobno povjerenje kroz zajedničko djelovanje koje će uskladiti na što je moguće višem nivou, a sve u interesu jednog i drugog naroda.\n“Mi želimo da izgradimo naše odnose koji će jasno dati do znanja da su ove dvije partije nezaobilazne kao predstavnici volje naroda i u budućim procesima u BiH”, rekao je Dodik.\nOn je napomenuo da postoje i neke razlike, jer je HDZ posvećen NATO integracijama, a SNSD promoviše proces vojne neutralnosti, ali da poštuju stavove jedni drugih.\nLider SNSD-a je rekao da je odluka “Sejdić i Finci” “mrtvo slovo na papiru” i ocijenio da ne treba ni da se provodi u budućnosti ako to do sada nije učinjeno.\nŠto se tiče izbora članova Predsjedništva BiH, Dodik kaže da mora ostati da se bira Srbin, Hrvat i Bošnjak i da će imati zajednički stav o toj temi.\nČović je rekao da su delegacije dvije stranke na današnjem sastanku kreirale aktivnosti za naredni period jer ni u BiH niti u FBiH nema skupštinske većine.\nOn je istakao da su se dogovorili da na svim nivoima usaglašavaju stavove jer je “dovoljno krize u BiH”.\nLider HDZ-a je rekao da su SNSD i HDZ BiH opredijeljeni za evropski put, da žele kandidatski status koji mora zaživjeti kroz mehanizam koordinacije, “koji mora djelovati već danas i ne može se izbjegavati”.\nGovoreći o izbornom zakonu, Čović je rekao da HDZ BiH i SNSD žele legitimno predstavljanje u skladu sa Ustavom BiH i da drugi ne mogu birati predstavnike jednom narodu.\nOn naglašava da je prezadovoljan komunikacijom i saradnjom sa SNSD-om i da vjeruje da će u narednoj godini na najpraktičniji način pokazati još veću usaglašenost oko svih pitanja, a tamo gdje nemaju zajednički stav da će se razumjeti i kao pravi partneri tražiti rješenja.\nDelegaciju SNSD-a na sastanku činili su i potpredsjednici stranke Željka Cvijanović, Nikola Špirić i Marko Vidaković, član Predsjedništva SNSD-a Staša Košarac i generalni sekretar Luka Petrović, a HDZ-a BiH visoki funkcioneri ove stranke Borjana Krišto, Vjekoslav Bevanda, Marinko Čavara i Davor Čordaš.\nOznakehdz politika saradnja snsd


Arhiva - Laborant u kompaniji KjurVak radi na uzorcima kandidata za vakcinu protiv Koronavirusa u Tubingenu, Nemačka.\nU protekla 24 časa, do srede u 15 sati, u Srbiji je preminule 54 osobe inficirane koronavirusom, a regitrovana su 7.804 novozaražena, objavljeno je na sajtu covid19.rs.\nNa bolničkom lečenju trenutno je 8.489 pacijenata, od kojih je 319 na respiratorima.\nMinistar zdravlja Zlatibor Lončar izjavio je u sredu ujutro da će "prave vakcinacije" biti najranije od aprila.\nOn je gostujući na RTS-u rekao da će do kraja ove ili početkom naredne godine u Srbiju stići manja količina vakcina, da će vakcina biti na proleće, ali da će je dovoljno biti na jesen i da se nada da će biti i leka.\n"Do leta nama predstoji borba da sačekamo vakcinu i da ditad spasimo što više života", poručio je Lončar.\nLončar je rekao da "mere daju rezultate", ali da ne mogu da brzo daju rezultate, preneo je FoNet.\nJanković: Vakcina nije "čarobni štapić", Novu godinu slaviti u krugu porodice\nTreba smanjiti svaki kontakt na najmanju moguću meru, pa je tako Novu godinu najbolje proslaviti samo u krugu porodice, poručio je imunolog i član Kriznog štaba Srđa Janković i naglasio kako se od najavljene vakcine ne može očekivati da bude "čarobni štapić" i da se svi prevashodno sami moraju štititi od zaraze korona virusom.\n"Ako želimo da nam sledeća godina bude bolja od ove, jedna od stvari koje moramo da uradimo jeste da smanjimo kontakte. Znam da, kada govorimo o novogodišnjim željama, većina nas misli na ono što treba da nam donese Deda Mraz sa irvasima - to je sve lepo, ali neke stvari moramo da obezbedimo sami", rekao je Janković, prenosi FoNet.\nPonovo blizu 8.000 novozaraženih u Srbiji, 57 osoba umrlo\nBrnabić: Nastavak borbe protiv virusa i u prvoj polovini 2021.\nPremijerka Srbije Ana Brnabić izjavila je da očekuje da će Srbija i u prvoj polovini 2021. nastaviti da se bori i sa korona virusom i posledicama po privredu, ekonomiju i društveni život.\n"Borba protiv korona virusa se nastavlja, situacija u ovom trenutku je veoma kompleksna, dnevno imamo veliki broj zaraženih, jedino dobro što vidim je da taj broj ne raste i nadamo se da ako nastavimo da poštujemo mere, taj broj će nastaviti da pada", rekla je Brnabić.\nOna je na onlajn konferenciji u organizaciji Američke privredne komore u Srbiji (AmCham) povodom predstavljanja rezultata godišnjeg istraživanja "Osmo prolazno vreme - poverenje i zadovoljstvo investitora", upitana o tome kako vidi zdravstvene izazove i kako planiraju da dopru do neodlučnih kada je reč o vakcinaciji, rekla da se kao jedna mera razmatra uvođenje obaveznog PCR testiranja za ulazak u Srbiju.\nOna je rekla da će vakcina biti besplatna, ali ne i obavezna i da je brine to što je prema istraživanjima stepen ljudi koji su spremni da se vakcinišu nizak i da se nada da će kampanja biti informativna, preneo je FoNet.


Pristupačni stambeni blok sa skulpturalnim cik-cak balkonima u Gracu, Austrija - Gradjevinarstvo.rs\nArhitektonski biro Love Architecture and Urbanism je transformisao svoj pristupačni stambeni blok u ulici Ragnicštrase 36 u Gracu, Austrija, u razigranu strukturu sa cik-cak skulputuralnim balkonima. Južna fasada zgrade ima ogradu od arisa postavljenu u obliku lepeza koja stvara domaću atmosferu.\nZgrada se sastoji od 15 malih apartmana i penthaus apartmana na gornjem spratu. Balkoni apartmana su orijentisani ka jugu, imaju konzolnu ploču i delimično su pokriveni. Duž cik-cak balkona se proteže ograda od ariša koja menja orijentaciju i uglove nalik lepezi i stvara mekani dinamični izgled.\nPored njihove estetske funkcije, balkoni imaju za cilj da učine da manji stanovi deluju veći iznutra. Sa stambenim jedinicama površina u rasponu od 40 do 50 metara kvadratnih, balkoni dodaju preko potrebni osećaj prostornosti sa dodatnih 17 metara kvadratnih prostora.\nSeverna fasada ka Ragnicštrase ulici uključuje pergolu koja smanjuje buku od saobraćaja i nameštena je na način da izgleda skoro pa transparetno kada se posmatra sa zapada. Strukturalno jednostavno i efikasna, zgrada se može pohvaliti sa jeftinim građevinskim komponentima i odaje osećaj prilagođenih, prijatnih stambenih jedinica.


- Iz pijeteta, velikog poštovanja, odanosti i zahvalne ljubavi prema navijačima, kao i odgovornosti prema medijima sa kojima imam sjajnu saradnju želim da se oglasim - počeo je izlaganje Borjan.\n- Juče je u medijima izašla informacija da želim da idem iz FK Crvena zvezda i da je razlog to što ne mogu da trpim tenziju i pritisak. Da, želim da idem iz Crvene zvezde jer mislim da sam klubu dao srce, dušu, svaki atom snage i da je došlo vreme da svoje mesto prepustim dostojnoj zameni. Ne, nije istina da idem zbog tenzije i pritiska jer svaki pravi navijač Crvene zvezde zna da sam pet godina izložen najvećim pritiscima, skandiranjima, napadima na moju porodicu, a da sam u svakom momentu davao svoj maksimum i ginuo za ovaj grb kada je bilo najteže.\n- Razlozi moje želje da se povučem su mnogo dublji, konkretniji i veći. Ako bude potrebe u nekom trenu podeliću sa vama i to jer su navijači FK Crvene zvezde oduvek bili moj najveći motiv, moja snaga i razlog da se borim iz godine u godinu sve jače. Sve navijače i medije ću zamoliti da mi dozvole da u miru provedem svoj dugo čekani odmor sa svojom porodicom i do daljnjeg se neću oglasavati na ovu temu.


This handout picture taken and released by the Ukrainian presidential press-service shows President Volodymyr Zelensky welcoming German Chancellor Olaf Scholz ahead of their meeting in Kyiv on Feb. 14, 2022.\nNjemački kancelar Olaf Šolc (Scholtz) izjavio je da su zapadne države "spremne na ozbiljan dijalog sa Rusijom o pitanjima evropske bezbjednosti" ali takođe očekuju od predsjednika Rusije Vladimira Putina da deeskalira svoju prijetnju invazije na Ukrajinu.\nŠolc je ponudio novu priliku Kremlju poslije sastanka sa ukrajinskim predsjednikom Vladimirom Zelenskim u Kijevu, u trenutku dok SAD i saveznici upozoravaju da bi Putin mogao da pokrene veliki napad na Ukrajinu u roku od nekoliko dana, raketnim i vazdušnim napadima poslije kojih bi uslijedila brza kopnena invazija.\nIz Rusije nije odmah stigao odgovor na Šolcove komentare. Ranije je, međutim, šef ruske diplomatije Sergej Lavrov predložio Putinu da nastavi razgovore sa SAD i članicama NATO, iako je Zapad odbio Putinov glavni zahtjev da isključi moguće članstvo Ukrajine u zapadnom vojnom savezu.\nJedan zvaničnik NATO-a je u emailu Glasu Amerike napetu situaciju opisao kao "opasan trenutak za evropsku bezbjednost."\n"Veliki konflikt u Ukrajini bi doveo do velikog broja raseljenih koji bi bježali od sukoba. Još ima vremena da se izbjegnu tako nepotrebna stradanja. Mora se učiniti sve da se izbjegne takav uticaj na civile", naveo je taj zvaničnik.\nU obraćanju naciji u ponedeljak, Zelenski je izjavio da je čuo da bi ruska vojna akcija mogla da započne u srijedu, i rekao da proglašava taj dan danom nacionalnog jedinstva. Nije rekao odakle je dobio tu informaciju.\nBijela kuća je saopštila da je američki predsjednik Joe Biden razgovarao sa britanskim premijerom Borisom Johnsonom o pokušajima da se ojača "defanziva pozicija" NATO na istočnim granicama saveza najbližim Rusiji.\nSAD premještaju preostalo osoblje iz Kijeva\nSAD premještaju svoje preostalo diplomatsko osoblje u Ukrajini iz Kijeva u Lavov, saopštio je u ponedeljak američki državni sekretar Antony Blinken, pozivajući se na "dramatično ubrzanje u gomilanju ruskih snaga".\nScholz, koji će u utorak otputovati u Moskvu na sastanak s ruskim predsjednikom Vladimirom Putinom, pozvao je na znakove deeskalacije iz Rusije, tvitajući da će "daljnja vojna agresija" donijeti ozbiljne posljedice. Rekao je da ruske akcije predstavljaju vrlo ozbiljnu prijetnju miru u Europi.\nŠolc je u nedelju rekao novinarima da je njegova posjeta Kijevu u ponedeljak i posjeta u utorak u Moskvi radi sastanka sa ruskim predsjednikom Vladimirom Putinom usmjerena na pronalaženje "načina da se obezbijedi mir u Evropi".\nUkrajina je u nedelju zatražila da Rusija i drugih članica Organizacije za evropsku bezbjednost i saradnju da učestvuju na sastanku u roku od dva dana na kojem će se razgovarati o kretanju ruskih trupa.\n"Ako je Rusija ozbiljna kada govori o nedjeljivosti bezbjednosti u prostoru OSCE-a, ona mora da ispuni svoju posvećenost vojnoj transparentnosti kako bi deeskalirala tenzije i unaprijedila bezbednost za sve", napisao je ukrajinski ministar spoljnih poslova Dmitro Kuleba na Twitteru.\nMisija SAD pri OSCE-u je izrazila svoju podršku, rekavši u sopstvenoj poruci "Vrijeme za transparentnost je sada".\nRusija je negirala planove za invaziju na Ukrajinu.\nAmerički predsjednik Joe Biden uputio je uvjeravanja Zelenskom u telefonskom razgovoru u nedjelju u posvećenost SAD "suverenitetu i teritorijalnom integritetu Ukrajine".


EMIR KUSTURICA: Svetski film je u opasnosti od Holivuda\nEMIR KUSTURICA: Svetski film je u opasnosti od Holivuda\nRežiser Emir Kusturica rekao je da je u osnovi holivudskog filma danas propaganda, te da je Rusija idealna zemlja da se stvara tržište svetskog filma zato što je svetski film u opasnosti od Holivuda.\n„Veoma je važno da se ruski film vezuje za svoju vlastitu tradiciju… Okretanje ka vlastitoj tradiciji nije nikakva propagandna delatnost, nego okretanje ka stvarnoj estetici i otkrivanje svoje estetike. Ako već Holivud može da koristi te patente, onda je bolje da se okrenete vlastitoj tradiciji nego da imitirate Holivud“, rekao je Kusturica na otvaranju ruske nacionalne škole filma u okviru omladinskog projekta „Mreža“ u Moskvi.\nKusturica je na predavanju poželeo budućim mladim režiserima da urade dve stvari – da istražuju period sovjetskog nemog filma i da vide kako se stvaraju filmske metafore, kao i da se okrenu originalnim idejama koje će idealizovati i optimalizovati ruskog čoveka.\n„Kad spojite te dve stvari možete da očekujete da ćete praviti dobar film. Dakle, istraživati vaše tradicije i bazirajući se na njima, realizovati snažne ideje o vašoj istoriji i vašim ljudima… To naravno znači i ogroman, široki spektar mogućnosti“, poručio je Kusturica studentima, a prenosi „Glas Rusije“.\nProslavljeni srpski režiser u okviru projekta „Mreža“ ima ulogu predavača i on će s vremena na vreme dolaziti u Moskvu i držati predavanja budućim mladim režiserima.\nPosle predavanja, Kusturica će svim polaznicima postavljati zadatke, a potom će pregledati snimljeni materijal. Najbolji će imati čast da snimaju film zajedno sa Kusturicom.\nTokom predavanja studenti su postavljali pitanja Kusturici, a jedan od njih pitao je režisera o njegovom odnosu prema ruskom predsedniku Vladimiru Putinu.\nKusturica je rekao da ruskog predsednika vidi „kao zakonitu pojavu zato što je period pre Putina bio kolaps Sovjetskog Saveza“.\n„Mislim da je period neposredno pre Putina bio period kada su se američki predsednici smejali vašem predsedniku. Sećam se slike kako se Klinton smejao Jelcinu, čak se držao za stomak. A sad sam video Obamu kako je gledao Putina. Putin je značajna pojava za celi svet zato što se stvara nova vrednost. Stvaraju se evroazijske vrednosti i budi se jedan novi svet“, istakao je Kusturica.\nPretpostavivši da je proslavljeni srpski režiser jedan od onih koji razume Putina, jedan od studenata poklonio je Kusturici prsten sa likom ruskom predsednika. Kusturica se obradovao ovom originalnom poklonu, rekavši da će „na nekom velikom festivalu, tim prstenom nadvladati neprijatelje“.


RTCG - Radio Televizija Crne Gore - Nacionalni javni servis :: Ekonomija :: Poseban propis za akcize na gasna ulja\nU PRIPREMI 09. 07. 2014. 12:50 >> 12:51 0\nPoseban propis za akcize na gasna ulja\nIz Ministarstva su, povodom negodovanja predstavnika drumskih prevoznika, kazali da su u toku aktivnosti na finalizaciji teksta propisa kako bi se, nakon usvajanja predloga izmjena i dopuna Zakona o akcizama, stvorile pravne pretpostavke za njegovu primjenu.\n“U cilju prevazilaženja pravnih praznina i neusklađenosti važeće regulative u dijelu plaćanja akcize na gasna ulja koja se koriste kao motorno gorivo za industrijske i komercijalne svrhe, Vlada je utvrdila Predlog izmjena i dopuna Zakona o akcizama koji se nalazi u skupštinskoj proceduri i za očekivati je da bude usvojen do kraja mjeseca”, navodi se u saopštenju.\nTim zakonom su, kako su dodali, data ovlašćenja Ministarstvu finansija da kroz donošenje posebnog propisa definiše postupak i uslove plaćanja akcize za navedene namjene po nižoj cijeni, u oblastima prerađivačke industrije, prevozničke djelatnosti i drugim.\n“Na ovaj način će se, kroz omogućavanje plaćanja akcize po nižoj cijeni, obezbijediti uslovi za fiskalno rasterećenje privrednika u navedenim oblastima i poboljšanje njihove konkurentnosti na međunarodnom transportnom tržištu, kroz niže troškove poslovanja”, rekli su iz Ministarstva.\nIstovremeno će se, kako su objasnili, stvoriti uslovi za efikasniji i potpuniji nadzor akciznih obveznika koji obavlja Poreska uprava (PU) i sprječavanje zloupotreba kod upotrebe navedenih mineralnih ulja.\nPredsjednik nevladine organizacije (NVO) Put, Ninoslav Kaluđerović, kazao je da su problemi drumskih prevoznika nastali usljed ukidanja izmjena Pravilnika o primjeni Zakona o akcizama, kojim je ukinuto i zakonsko pravo na povraćaj dijela akcize od 18 centi po litru.


Gradski Štab za vanredne situacije obezbedio dodatne količine dezinfikacionih sredstava za Mesne zajednice - Radio televizija Pančevo\nGradski Štab za vanredne situacije obezbedio dodatne količine dezinfikacionih sredstava za Mesne zajednice\n23. aprila 2020. 23. aprila 2020. 0501\nPredstavnici mesnih zajednica sa teritorije Grada Pančeva dobili su danas dodatni kontigent dezinfikacionih sredstava. Sve frekventne lokacije biće očišćene, pogotovu ispred bankomata, ambulanti i prodavnica.\nU Turističkoj organizaciji Pančeva, koja je od početka vanrednog stanja ustupila deo svojih prostorija za skladištenje dezinfikacionih sredstava, jutros je krenula podela dodatne količine natrijum hipohlorita, alkohola, tečnog sapuna i asepsola.\nŠtab za vanredne situacije Grada Pančeva obezbedio je ovu ,dodatnu, količinu dezinfikacionih sredstava.\nDa podsetimo, lokalna samouprava i pančevačka Higijena od početka epidemije sa virusom Kovid-19 u Srbiji redovno dezinfikuju sve javne prostore na teritoriji Grada Pančeva i sela. Takođe u Vlasinskoj ulici u reciklažnom centru Higijene, obezbeđen je i natrijum hipohlorit i za upravnike zgrada, odnosno stambene objekte.\nHavarije na vodovodnoj mrezi\nVulin i predsednik Skupštine Angole o unapređenju saradnje\nZorana Stekovic 19. septembra 2019. 20. septembra 2019.